27. Međunarodni festival etnološkog filma - Dan u Beogradu\nNaslovna » Izlasci » Festivali » 27. Međunarodni festival etnološkog filma\nMeÄ‘unarodni festival etnoloÅ¡kog filma\n27. Međunarodni festival etnološkog filma\nAh Neša 8. oktobar 2018. Festivali Postavite komentar\nRetrospektiva etnološkog filma sa svih kontinenata – 27. Međunarodni festival etnološkog filma – biće održan od 9. do 13. oktobra u Etnografskom muzeju.\nTokom pet festivalskih dana biće prikazano 53 filma iz 27 država u Art bioskopu Museum, ali i Kinoteci.\nProgram Festivala je podeljen u četiri celine – takmičarska selekcija u okviru koje će biti prikazano 26 filmskih ostvarenja, informativni, studentski i specijalni program.\n– Međunarodni festival etnološkog filma ne izdvaja samo duga tradicija, već i široki opus filmskih ostvarenja koji na jednom mestu okuplja različite teme, pristupe, metode istraživanja tradicionalnog i modernog načina života i svedoče o tradiciji i kulturi različitih država i kontinenata kroz vreme – rekao je Saša Srećković, izvršni direktor Festivala, i dodao: – Ove godine u fokusu je Indija koja će nam predstaviti šest filmskih ostvarenja u okviru programa „Indiografija“, a kao deo specijalnog programa biće prikazani nagrađeni filmovi sa Festivala etnografskog filma iz Pekinga.\n– Festival sa ovako dugom tradicijom nudi publici raznolik, bogat i izuzetno vredan program. Verujem da svako, prema svojim afinitetima i interesovanjima, može da izabere program ili film koji će mu pružiti bolji uvid i razumevanje sveta i društva oko nas. Postoji određena veza evropskih i svetskih Kinoteka i etnografskog filma; naime, zahvaljujući bogatoj arhivi u kojoj se nalaze mnogi sačuvani filmovi, mi danas imamo uvid u običaje, način života, izgled gradova, jer takav film je najbolji hroničar određene epohe, što je i cilj ovakvih filmskih manifestacija – izjavio je Jugoslav Pantelić, direktor Jugoslovenske kinoteke i član žirija.\nSvečana dodela nagrada biće organizova u subotu, 13. oktobra, kada će biti dodeljene glavna nagrada Grand Prix „Dragoslav Antonijević“, Nagrada za najbolji domaći film, Nagrada za najbolji inostrani film i Nagrada za najbolji studentski film. (danubeogradu.rs)\nTagoviart bioskop museum etnografski muzej etnološki film festivali film izlasci kinoteka medjunarodni festival etnološkog filma\nPrethodni Knjiga „Krokodil peva“ Vesne Aleksić dobila oznaku White Ravens za 2018.\nSledeći IT oblakoder – integracija je ključ uspešnog poslovanja!


Dodik: Ne odstupamo od četiri ministarska mjesta - Klix.ba\nUoči sastanka lidera Dodik: Ne odstupamo od četiri ministarska mjesta\nUoči sastanka lidera\nDodik: Ne odstupamo od četiri ministarska mjesta\n24.12.2011. u 17:59\nPredsjednik Republike Srpske Milorad Dodik izjavio je danas da dogovor političkih lidera u Sarajevu 28. decembra može biti postignut ako RS dobije ono što joj Ustavom pripada - četiri ministarska mjesta, u okviru kojih mjesto ministra inostranih poslova.\nDodik je rekao da će otići na sastanak u Sarajevo iako atmosfera koju je napravila Islamska vjerska zajednica raznim etiketiranjima ne doprinosi normalnoj političkoj atmosferi u BiH. On je istakao da ni on niti lider SDS-a Mladen Bosić nemaju prava na to da daju ili oskrnave ono što Ustavom pripada RS-u, a to znači četiri ministarska mjesta.\n"Ako to može, mi ćemo napraviti dogovor, a ako ne, mi sigurno nećemo prekršiti Ustav, odnosno Zakon o Vijeću ministara koji je neko nametnuo, jer taj zakon nije postojao ranije. U njemu piše da dvije trećine ministara mora da bude iz Federacije, ostalo iz RS-a, znači šest iz Federacije, a četiri iz Republike Srpske", rekao je Dodik novinarima u Bijeljini.\nOn je naglasio da nema nijednog razloga da RS ustupi jedno mjesto, što mora svima da bude jasno. "Ranije je to moglo da se objasni činjenicom da je iz RS-a bilo političkih predstavnika Bošnjaka u parlamentu, koji su u suštini radili protiv Republike Srpske sve vrijeme. Danas nema nijednog poslanika Bošnjaka iz RS i tamo su svi Srbi. Nema nijednog razloga da mi damo to jedno mjesto i to mora svima da bude jasno. Razne spekulacije da smo prihvatili tri mjesta nisu tačne, jer se radilo o nekim modalitetima, a za to se moraju dati debele koncesije", istakao je Dodik.\nOn je dodao da predstavnici RS-a na traže ništa izvan sistema, ali da ne žele dati ono što ne moraju. Predsjednik SDA Sulejman Tihić zakazao je za srijedu, 28. decembar, u Sarajevu novi sastanak lidera šest stranaka. Tihić je rekao da je unazad nekoliko dana obavljeno niz bilateralnih susreta i razgovora između šest lidera političkih stranaka i da smatra da postoji osnova da bude zakazan novi sastanak.\nprije 7h 26m 160\nprije 7h 31m 131\nprije 17h 55m 48


Land Rover Defender uskoro pred otkrivanjem – AutoTarget\nLand Rover Defender uskoro pred otkrivanjem\nNa dan kada se proslavlja Svetski dan Land Rovera, 30. april, kompanija Land Rover je objavila planove za okončanje završne faze testiranja novog Land Rover Defender vozila, u saradnji sa Tusk Trust kompanijom.\nNovi Land Rover Defender je testiran na nekim od najnepristupačnijih terena za planeti. Izlagan je pustinjskim temperaturama višim od 50 stepeni Celzijusa, Artktičkim gde temperatura pada ispod -40 C, a vožen je i na preko 3.000 metara nadmorske visine u Stenovitim planinama Kolorada.\nDo trenutka predstavljanja, novi Defender bi trebalo da završi ukupno 45.000 testova, računajući dosadašnje.\nPartner u obavljanju finalnih testova Land Rover Defender modela, biće Tusk Trust, a vozila će biti testirana u Keniji, gde će posebno kamuflirani Defender prevoziti teške terete, gaziti reke i prenositi zalihe na preko 14.000 hektara terena koji ne opraštaju greške, u okviru Borana rezervata prirode.\nTEST: Mercedes-Benz A 180 d AMG Line\nUmesto polovnog, učešće za nov Suzuki motocikl\nBugatti Chiron stiže u snažnijoj varijanti\nTEST u Portugaliji: Renault Clio 5\nTEST: Mercedes-Benz A 180 d AMG Line 20/08/2019\nUmesto polovnog, učešće za nov Suzuki motocikl 16/08/2019


Testiranje vakcine za Kovid 19 u Sjedinjenim Državama.\nFarmaceutski gigant iz Sjedinjenih Država, Džonson i Džonson, saopštio je da će testiranje eksperimentalne vakcine protiv koronavirusa na ljudima početi do septembra i da bi vakcina mogla biti dostupna za hitnu upotrebu početkom sledeće godine.\nKompanija je u ponedeljak saopštila da je zajednički sa američkim Sekretarijatom za zdravstvo izdvojila više od milijardu dolara za razvoj i testiranje vakcine. Ako ispitivanje vakcine na ljudima bude uspešno, kompanija je spremna da proizvede više od milijardu doza vakcine.\nIz Džonson i Džonson saopštavaju da predviđaju da će prve serije vakcine biti spremne za upotrebu u vanrednim situacijama do početka 2021. godine.\nIzvršni direktor kompanije Alek Gorski rekao je za NBC da rane indikacije istraživanja pokazuju da bi eksperimentalna vakcina verovatno bila efikasna.\n"Imamo kandidata (među vakcinama) koji ima visoku verovatnoću da bude uspešan protiv virusa COVID-19", rekao je. "Imamo mogućnosti za ubrzavanje proizvodnje u relativno kratkom vremenskom periodu kako bi on (vakcina) mogao da postane dostupan", dodao je.\nGorski je rekao da kompanija planira da poveća proizvodnju vakcine u narednim nedeljama, sa ciljem da do sredine sledeće godine bude na raspolaganju nekoliko stotina miliona doza i da ima proizvedenih milijardu doza do kraja 2021. godine.\nDžonson i Džonson saopštava da vakcinu razvija "na neprofitnoj osnovi", ali dodaju da nisu procenjivali koliko bi to može da košta potrošača.\nAkcije kompanije skočile su na trgovanju u ponedeljak.\nJoš jedna američka kompanija, Moderna Therapeutics iz Kembridža, Masačuses, u partnerstvu sa američkim Nacionalnim institutom za zdravlje, već je započela sa ispitivanjima na ljudima svoje verzije vakcine protiv koronavirusa.\nSekretarijat za zdravstvo saopštilo je u ponedeljak da sarađuje sa Džonson i Džonsonom, kao i sa Modernom, kako bi se ubrzao razvoj vakcine.\nSaopšteno je da će sarađivati sa kompanijama i američkom upravom za hranu i lekove "kako bi pojednostavili razvojne i regulatorne procese" i "kako bi što brže bilo dostupna bezbedna i efikasna vakcina".\nSve potencijalne vakcine moraju da prođu kroz nekoliko faza ispitivanja da bi se dokazalo da "rade" i da su bezbedne.\nNaučnici pažljivo prate sve ispitanike kako bi utvrdili da li eksperimentalne vakcine izazivaju imuni odgovor na koronavirus, kao i da provere pacijente zbog potencijalnih nuspojava.\nNaučnici širom sveta, uključujući Kinu gde je virus počeo, takođe rade na razvoju vakcine protiv Kovid 19.


Peti po redu „21114 – film fest” biće održan od 13. do 16. juna na nekoliko mesta na Novom naselju. Posetioci će i ove godine moći da besplatno pogledaju najaktuelnija ostvarenja regionalne kinematografije, ali i da uživaju u koncertu filmske muzike i debatuju o važnim temama. Sedam najboljih kratkometražnih filmova s konkursa „Zlatni čep” biće prikazano u četvrtak od 20.30 časova u vrtiću „Vendi” (Braće Dronjak bb). U petak, na mestu budućeg kulturnog centra (Bate Brkića 34), pod otvorenim nebom održaće se tribina „Od umetnosti do mira: razumeti drugog”, posle koje slede projekcije filmova „Taksi bluz” od 20.30 i „Izbrisana” od 22.10 sati. Subota je rezervisana za koncert filmske muzike „Wizzards” od 19.15, te filmove „Šavovi” od 20.30 i „Granice kiše” od 22.20 časova. Nagrade „Zlatni čep” biće dodeljene u nedelju od 20 sati na istom mestu, gde se potom mogu pogledati filmovi „Poslednji Srbin u Hrvatskoj” od 20.30 i „Comic Sans” od 22.10. kOmpletan program festivala pogledajte ovde:\nfestival se ove godine održava u okviru platforme „Tvrđava mira“ Fondacije „Novi Sad 2021“.


Počela posebna sjednica NSRS o rezoluciji Predstavničkog doma PSBiH\n01.06.2020 / 11:37 Politika - Banja Luka\nUsvajanje Rezolucije o poštovanju žrtava fašističkog režima i pokreta je opasan čin iz više razloga i to Narodna skupština treba jasno da kaže - ustvrdio je danas šef Kluba poslanika Saveza nezavisnih socijaldemokrata (SNSD) u Narodnoj skupštini Igor Žunić.\nNa početku posebne sjednice entitetskog paralmenta u vezi s Rezolucijom, koju je 20. maja usvojio Predstavnički dom Parlamentrane skupštine BiH, Žunić je uime podnosilaca zahtjeva za posebno zasjedanje, posebno kritikovao to što su Rezoluciju podržali poslanici SDS-a i PDP-a.\nPoslanici vladajuće većine traže da Narodna skupština RS-a odbaci Rezoluciju i o njoj zauzme stav i zaključke.\nUoči sjednice parlamenta, Kolegijum Narodne skupštine usaglasio je redoslijed obraćanja predsjednika parlamentarnih stranaka iz RS. Poslanicima će se obratiti: predsjednik SNSD-a Milorad Dodik, SDS-a Mirko Šarović, PDP-a Branislav Borenović, DNS-a Nenad Nešić, SPS-a Goran Selak, Ujedinjene Srpske Nenad Stevandić, NDP-a Dragan Čavić i Socijslističke partije Petar Đokić.\nPosebnu sjednicu svojim potpisima zatražila je jedna trećina narodnih poslanika iz klubova SNSD-a, DNS-a, DEMOS-a, SPS-a, Ujedinjene Srpske, NDP-a, poslaničke grupe Socijalističke partije i dva nezavisna poslanika.\nOpozicija je protiv ovog posebnog zasjedanja i smatraju da se njime skreće pažnja s drugih aktuelnih tema u RS-u.


- Ruski gas je najprljaviji na svetu zbog velike emisije metana pri procesu proizvodnje i transporta, kao i zbog korupcije i ucene - rekao je predsednik.\nTakođe, šef Ukrajine je istakao važnost usvajanja efikasnih mera protiv „ruskog korišćenja gasa u svojstvu oružja“.\nIstovremeno, Zelenski je saopštio da je ukrajinska strana potpisala sa američkom kompanijom „Vestinghaus elektrik“ memorandum koji predviđa izgradnju energetskog bloka elektrane „Hmeljnickoj“ po američkoj tehnologiji i još četiri bloka u vrednosti do 30 milijardi dolara.\nZelenski bi sutra trebalo da se sastane sa američkim kolegom DŽozefom Bajdenom.\nPlanirano je da ključna tema ukrajinsko-američkih pregovora u Vašingtonu bude uključivanje SAD u mirno regulisanje sukoba u Donbasu. Još jedna važna tema dvojice lidera biće „Severni tok 2“ i garancijama energetske bezbednosti Ukrajine.\nPodsetimo, ruski lider Vladimir Putin je u junu na Međunarodnom ekonomskom forumu u Sankt Peterburgu izjavio da je gas koji će ići „Severnim tokom 2“ – najbolji na svetu.\nVladimir Zelenski Ukrajina Ukrajina vesti Rusija SAD DŽo Bajden Severni tok 2


Tag / Džulija Roberts / Vesti online\n"Ne mogu više da igram u romantičnim komedijama"\nOskarovka Džulija Roberts izričita je u tvrdnji da je više nećemo gledati u romantičnim komedijama, ali ne zbog toga što su joj dosadile, već jer je to vreme prošlo.\nPopularna glumica Džulija Roberts pre nekoliko meseci je boravila u Beogradu u pratnji supruga Danijela Modera. Sa njim je provela i čitavo leto, a u međuvremenu su se pojavili napisi da se zbog...\nDanima su novinari i foto-reporteri "čučali" ispred jednog hotela u centru Beograda ne bi li fotografisali neprikosnovenu Zgodnu ženu, ali ona se vešto krila u svom apartmanu. Ipak, uspeli su da...\nO Džuliji Roberts bruji cela Srbija, a iza njenog osmeha krije se tužna priča\nDžulija Roberts poslednjih dana glavna je tema svih domaćih medija, nakon što je sa porodicom došla u Beograd. Jedna od najpoznatijih i najslavnijih holivudskih glumica živi život o kakvom...\nPosle Džulije stigla i ona: Demi Mur u tajnosti došla u Beograd?\nKako prenose domaći mediji, još jedna svetska zvezda stigla je u Srbiju! Naime, slavna glumica Demi Mur u tajnosti je sletela u srpsku prestonicu.


Registar zaposlenih u javnom sektoru Republika Srpska | Info | Društvo\nRS samostalno do registra zaposlenih u javnom sektoru? 0 Podijeli Podijeli na facebook Podijeli na twitter Podijeli na viber Pošalji na mail\nAutor MONDO/Bojana Živanić 10.02.2020. / 19:00\nU BiH, osim u Kantonu Sarajevo, još nije uspostavljen registar zaposlenih u javnom sektoru. RS će uskoro da analizira na koji način da ovaj posao privede kraju.\nUkoliko se uskoro ne stvore uslovi za izradu registra zaposlenih u javnom sektoru, RS će da analizira na koji način može preduzeti samostalne korake kako bi ovaj posao privela kraju, istakli su za MONDO u Ministarstvu uprave i lokalne samouprave RS.\nOtkako je ovo ministarstvo 2017. godine donijelo Zakon o registru zaposlenih kod korisnika budžetskih sredstava Republike Sprske, čeka se da Svjetska banka i ostali nivoi vlasti urade isto, kako bi mogli nastaviti sa daljom procedurom, kako je i planirano reformskom agendom.\n“U toku su usaglašavanje pitanja u vezi tehničkih priprema za pristupanje izradi softverskih rješenja sa Svjetskom bankom koja prati projekat izrade pomenutog Registra”, kazali su u Ministarstvu.\nBožo Marić, predsjednik Sindikata uprave Republike Srpske je istakao da je registar zaposlenih u javnom sektoru veoma bitan.\n“Registar mora biti uspostavljen i na nivou zajedničkih institucija BiH, na nivou oba entiteta i Brčko distrikta. Mi ćemo insistirati da, kada se bude radio registar u RS, on obuhvati sve one koji primaju platu iz budžeta javnih sredstava, ali i zaposlene u javnim preduzećima jer moramo konačno da znamo koliko imamo radnika koji primaju platu iz budžeta Ili iz javnih sredstava”, naglasio je Marić.\nVlada Kantona Sarajeva prva je u BiH koja je dobila Registar zaposlenih u javnom sektoru. Registar je predstavljen u aprilu prošle godine, a sadrži imena i prezimena zaposlenika javnih preduzeća, visinu njihove plate i informacije o radnom statusu.\nRepublika Srpska javni sektor radnici


SVE JE SPREMNO ZA RADONJIĆEV DEBI Zvezda u Laktašima hoće POBEDU PROTIV Igokee koja je sigurnija i bolja nego ikad - Sportal\nKK Crvena zvezda, Dejan Radonjić prvi trening2 Foto: Stare Slike\nJDM - Vest objavljena: 18:31 - 26.12.2020\nMeč u dvorani u Laktašima igra se od 17 časova i jedan je od derbija ove runde takmičenja.\nDejan Radonjić na prvom treningu sa ekipom Foto: Stare Slike\nCrveno-beli sa novim trenerom Dejanom Radonjićem krenuli su na put, nakon treninga i zajedničkog ručka, na meč sa Igokeom koja ove sezone ima kvalitetan sastav, odličan skor na tabeli od osam pobeda i dva poraza i trenutno je četvrta na tabeli ABA lige.\nIgokea igra ove sezone i FIBA Ligu šampiona, takmičenje za koje se klub izborio kroz kvalifikacije. Sve to ukazuje da će crveno-beli imati vrlo težak posao u Laktašima.\n- Očekuje nas zahtevna utakmica protiv odličnog rivala koji je svojim dosadašnjim igrama pokazao da može svakoga da pobedi u ABA ligi i da se nada visokom plasmanu u regionalnom takmičenju. Njihov skor i pozicija na tabeli nisu slučajnost, što govore i partije u FIBA Ligi šampiona. Potrebno je da iskontrolišemo njihove najbolje igrače, i da dobrom koncentracijom i odgovornom igrom gradimo put do pobede - rekao je Radonjić.\nOvo će biti 19. duel dva kluba u regionalnom takmičenju, a deseti koji će dve ekipe igrati na parketu hale u Republici Srpskoj.\n- Očekuje nas teška utakmica, Igokea igra odlično ove sezone u oba takmičenja. Sam pogled na tabelu, njihova pozicija i skor pozivaju na maksimalnu mobilnost. Imaju odličan tim i nekoliko izvanrednih individualaca koji mogu da naprave mnogo problema svakoj ekipi. Maksimalno ih uvažavamo, ali želimo da dođemo do bodova, i moraćemo da odigramo izuzetno borbeno i angažovano - istakao je Branko Lazić.\nRadonjić neće moći da računa na najboljeg igrača crveno-belih ove sezone - Džordana Lojda - koji se oporavlja od korone i nalazi se u kućnoj izolaciji.\nOdmah nakon ove utakmice, crveno-beli se autobusom vraćaju za Beograd i počinju pripreme za poslednji meč u kalendarskoj 2020. godini protiv Panatinaikosa u hali „Aleksandar Nikolić”. Taj duel je na programu u sredu od 19 sati.\nDomaća košarka i ABA KK Crvena zvezda KK Igokea Dejan Radonjić Branko Lazić ABA liga


“Srbi za Srbe”: Oprema za porodilište u Kosovskoj Mitrovici - Radio Kontakt Plus\n“Srbi za Srbe”: Oprema za porodilište u Kosovskoj Mitrovici\n16:56, 26.06.2015 Izvor: Radio Kontakt Plus\nPredstavnici organizacije “Srbi za Srbe” I studentskog Parlamenta prištinskog Univerziteta uručili su danas predstavnicima Zdravstvenog centra Kosovska Mitrovica opremu za porodilište u ovoj ustanovi. Medicinske aparate u vrednosti od 828 hiljada dina\nKOSOVSKA MITROVICA —Predstavnici organizacije “Srbi za Srbe” I studentskog Parlamenta prištinskog Univerziteta uručili su danas predstavnicima Zdravstvenog centra Kosovska Mitrovica opremu za porodilište u ovoj ustanovi. Medicinske aparate u vrednosti od 828 hiljada dinara donirala je humanitarna organizacija “Srbi za Srbe“ u saradnji sa studentskim Parlamentom prištinskog Univerziteta sa privremenim sedištem u Kosovskoj Mitrovici.\nSredstva su prikupljena putem humanitarnog turnira “Trojka iz bloka” koji je u Kosovskoj Mitrovici održan početkom aprila ove godine i donacija ljudi dobre volje.\nDirektor Zdravstvenog centra Kosovska Mitrovica dr Milan Ivanović istakao je na konferenciji za novinare da su organizatori u slučaju Kosovske Mitrovice povećali svoju pomoć.\nIvanović je istakao da je pomoć stigla u teškom trenutku kada kosovske institucije onemogućavaju lečenje I otežavaju dopremanje lekova, sanitetskog materijala, medicinskih aparata.\n“Bilo je malo problema opet sa kosovskim institucijama, sa kosovskom carinom, ali to je njihov zadatak ,da stvore ovde što lošije uslove, da biživot bio što teži I da bi u krajnjem napravili etničko čišćenje ovih prostora. Oni ni u zdravstvu ne prezaju od toga. Svi ovi aparati, kardio – topografi, suvi sterilizator, EKG aparati I monitor su jako vredni a mene ne čudi što to dolazi od ove organizaicje jer vidimo da su mladi ljudi uvek I najpozitivniji, to vidimo I kada je u pitanju ova humanitarna akcija I donacija” – rekao je Ivanović zahvalivši im na radu, trudu I naporu koji su uložili I što, kako je rekao ne odustaju već su I ovaj posao uspešno završili.\nGeneralni sekretar humanitarne organizacije “Srbi za Srbe” Mladen Matijašević je kazao da u Kosovskoj Mitrovici jesu izašli iz okvira projekta ali su se trudili da pomoć svakako bude usmerena na decu\n“Gledali smo da zadržimo taj moto “Deca su naša budućnost” . Mi smo najpre sa načelnicom Milijanom popisali koji su to gorući problem I dogovor je bio da se obezbedi jedan aparat I porođajni krevet. Nakon tog dogovara imali smo sastanke u Beogradu sa vise organizacija gde su se ljudi jako zainteresovali da se uključe u akciju”, objasnio je on.\nMatijasević je istakao i da je turnir “Trojka iz bloka” koji je početkom aprila odrzan u Kosovskoj Mitrovici bio na jako visokom nivou I jedan od najvećih, uz centralni turnir koji se odigrava na Kalemegdanu .\nDr Milijana Milenković načelnica odeljenja ginekologije u kosovskomitrovačkoj bolnici zahvalila se na pomoći I kazala da je bolnica dobila EKG aparat koji do sada nisu imali.\n“ Htela bih da se zahvalim svima, ovo je odrađeno sa srcem I velikim trudom, nadam se da cete I dalje nastaviti tako, hvala vam od srca”, istakla je dr Milenković.\nPored EKG aparata, donacija uključuje I aparat za merenje pritiska, vagu za merenje trudnica, aparat za praćenje blizanačke trudnoće, aparat za praćenje vitalnih funkcija, sterilizatore…\nMiroslav Milić predsednik Studentskog parlameta kazao je da su studenti pokušali da bar malo pomognu I olakšaju rad jednom od najvećih porodilista u Srbiji.\nOn je apelovao na sve da ubuduće ne bude zastoja na prelazu kao sto je to bio slučaj ovog puta.\n“ Katastrofa je za sve da jedna humanitarna pomoć koju sada mozete da vidite,bude toliko zadržavana. Jednom su nas vratili sa prelaza, pravili su razne izgovore, tako da to predstavlja problem za grad Kosovsku Mitrovicu”, rekao je Milić.\nKusari Ljilja: Nema povratka tradicionalnoj organizaciji srpskih izbora


Vučić: BiH može da računa na Srbiju kao iskrenog prijatelja - Klix.ba\nVučić: BiH može da računa na Srbiju kao iskrenog prijatelja\n13.5.2014. u 08:00\nBiH može da računa na Srbiju kao iskrenog prijatelja, poručio je srbijanski premijer Aleksandar Vučić.\nTokom gostovanja na regionalnoj televiziji Al Jazeera Balkans, Vučić je kazao da je Sarajevo važno mjesto za Srbiju, kao što je "Beograd, možda, najvažnije mjesto za Sarajevo".\n"Želimo da imamo ljude koji će investirati u Srbiju, mi želimo više ulagati u BiH. Sa mnom će u BiH doći i ministar financija Lazar Krstić i doći ćemo s nekoliko konkretnih tema, jer želimo da pripremimo ozbiljnu, temeljnu i važnu zajedničku sedmicu dviju vlada", poručio je Vučić.\nOn je kazao kako dva naroda žive jedni pored drugih, te da želi da ljudi u Sarajevu ne doživljavaju Srbiju kao prijetnju i da dolaze u Beograd kao što su nekad, te da Srbi dolaze u Sarajevo, kao što su nekad dolazili.\n"O nečemu mislimo isto, o nečemu različito, pa šta? Ljudi koji žive u prošlosti, nikada ne mogu da pokreću točak istorije napred", zaključio je Vučić.\nSrbijanski premijer je istakao kako želi da pravi biznis u Sarajevu, Zenici i Tuzli, te da će razgovarati o poslu i o budućnosti i to na iskren način. On je kazao da dolazi u Sarajevo kako bi razgovarao o onome što je važno za Srbiju, o onome što smatra da je važno za BiH, o onome što je važno za obje zemlje.\nVučić je rekao da između BiH i Srbije postoji mentalno-politički zatvorena trgovina, mentalno-politički zatvoren biznis, što predstavlja problem za obje države.\n"Ja želim svakoj zemlji i BiH uspjeh. Što se Srbije tiče, BiH može da računa na Srbiju kao na iskrenog prijatelja. To najotvorenije kažem. A sad, da li će svi biti zadovoljni s time, ne znam", izjavio je Vučić.\nKada je u pitanju teritorijalni integritet BiH, Vučić je kazao da je i predsjedniku Republike Srpske Miloradu Dodiku pojasnio da Srbija voli i poštuje RS, ali da Srbija također ima politiku da poštuje teritorijalni integritet BiH i da poštuje Daytonski sporazum, i to ne samo kao mrtvo slovo na papiru, već suštinski.\n"I kao što niko ne može uništiti RS, niko ne može uništiti ni BiH. Mislim da je to pošten odnos. Ja sam Srbin, volim RS, ali poštujem, cijenim i želim dalji uspjeh BiH. Ovo je čist, pošten odnos, a odnose povjerenja moramo da gradimo mnogo bolje. Kraj je sukoba na Balkanu, jer to više niko ne može da izdrži. Ima ludih glava svuda, ali snaga razumnih je jača", kazao je srbijanski premijer u intervjuu za AJB, prenosi Anadolu Agency (AA).


M. D. 28. jula 2016. 11:24\nGradski menadžer Goran Vesić izjavio je da će nova fontana na Trgu Slavija biti velelepna, muzička i imaće senzore za vetar.\n“Fontana će biti velelepna, muzička i imaće senzore za vetar, što znači da će se u slučaju jačeg vetra smanjivati visina mlaza vode. Između zgrade Narodne banke i samog Trga Slavija biće prelep park, a u njegovom centru bista Dimitrija Tucovića”, kazao je Vesić za Studio B, prenosi Beoinfo.\nGovoreći o rekonstrukciji Trga Slavija, Vesić je naveo da će na jesen početi izgradnja fontane, a posmrtni ostaci Dimitrija Tucovića biće premešteni u Aleju velikana, gde im je i mesto.\n“Za vreme radova saobraćaj će se odvijati nesmetano, a u međuvremenu ćemo raspisati novi tender za rekonstrukciju kolovoza na Slaviji i Bulevaru oslobođenja. Očekujemo da radovi počnu u martu sledeće godine. Zaustavljanje saobraćaja tada će biti kraće jer će fontana već biti završena”, rekao je Vesić.\nOn je dodao da će sledeće godine krenuti tender za rekonstrukciju Ruzveltove ulice.\nBeograd na moru: Novi peh, pukla vodovodna cev – Trg Slavija je danas…\nRekonstrukcija Trga Slavije počinje danas\nGradski menadžer je, govoreći o legalizaciji, istakao da je za danas planiran sastanak u Vladi Srbije, gde će uz resornog ministra biti prisutni predstavnici grada, opština i inspekcija, a svi će dobiti zadatke o narednim koracima.\nOn je precizirao da primenom novog zakona o ozakonjenju objekata treba da se stavi tačka na višedecenijsku nelegalnu gradnju, a da oni objekti koji imaju uslove uđu u legalne tokove. Ovaj zakon je dao mogućnost da se u Beogradu više od 250.000 objekata ozakoni po veoma povoljnim cenama. Taj zakon znači da ubuduće nijedan kvadratni metar ne sme da se podigne bez dozvole.\n“Grad Beograd je, u dogovoru sa resornim ministarstvom, dobio satelitski snimak iz novembra 2015. godine i naloženo je da se napravi popis svih objekata na kojima je izgradnja u toku, to jest onih koji nisu ušli u proces legalizacije. Po našim procenama u Beogradu takvih objekata ima oko 8.000 i svi koji se ne nalaze na satelitskom snimku su bespravni”, rekao je Vesić.\nOn je dodao da cilj države nije da ruši objekte, ali zakoni i propisi moraju da se poštuju i reda u ovoj oblasti mora da bude.\nGoran VesićGrad BeogradTrg Slavija


Usluge - PARAMETAR.BA\nPOČETNA O NAMA USLUGE KONTAKT\nPress clipping je jedna od naših osnovnih usluga koja podrazumijeva svakodnevno izvještavanje o temama koje zanimaju neše klijente. Za Vas svakog jutra čitamo 11 dnevnih novina te blizu 50 periodičnih izdanja koja izlaze na području Bosne i Hercegovine i susjednih zemalja.\nSvaka organizacija želi i treba znati šta mediji – kreatori javnog mnijenja pišu o njoj, o čelnim ljudima koji predstavljaju organizaciju, o proizvodima i uslugama organizacije kao i o javnim temama koje mogu biti štetne ili korisne za organizaciju.\nVeliki broj organizacija aktivno komunicira sa medijima sa željom da izvrše određen uticaj na ciljnu grupu. Da bi uspješno i efikasno komunicirali, moramo znati KOJI mediji o nama izvještavaju, šta svaki od njih o nama PIŠE i KAKAV UTICAJ to ima na ciljne grupe.\nMONITORING ELEKTRONSKIH MEDIJA\nUkoliko ste zainteresovani za monitoring elektronskih medija,PARAMETAR Vam može obezbjediti praćenje, snimnje i obradu skoro svih elektronskih medija na području Bosne i Hercegovine i većih medija iz regiona.\nInternet je najbrže rastući medij koji najviše koriste mladi i poslovni ljudi. Ova grupa većinu informacija crpi sa različitih web portala. Parametar za vas svakodnevno prati preko 60 web portala iz BiH i regiona i obavlja detaljan pregled svih tema koje zanimaju naše klijente putem internet pretraživača.\nAlarm clipping je poseban sistem izvještavanja u slučaju određene objave u medijima koji po procjeni Parametra može da ugrozi ugled našeg klijenta. Parametar u ovom slučaju odmah obrađuje i dostavlja ovakve objave i obavještava predstavnike klijenta o ovim objavama putem SMS poruke.\nParametar je napravio i ponudu specijalnih izvještaja koji su na raspolaganju svim našim sadašnjim i budućim klijentima. U mogućnosti smo dostavljati izvještaje po posebno definisanim temama, odnosno ključnim riječima i slati ih na dnevnom, sedmičnom, mjesečnom, kvartalnom, polugošnjem ili godišnjem nivou. Korisnici ovih usluga najčešće se odlučuju za izvještaje za bankarstvo, tržište osiguranja, brokerske kuće, kreditne i lizing ponude, autoindustriju, farmaciju, političke događaje, evropske integracije itd. Parametar je spreman da se potpuno prilagodi svim potrebama i željama klijenata i da im stručnim savjetima pomogne u odabiru specijalnih izvještaja.\nZa potencijalne klijente koji raspolažu manjim budžetima za praćenje medija i medijskog sadržaja nudimo uslugu dostave sedmičnog izvještaja. Ova usluga je mnogo povoljnija od standardnog dnevnog izvještaja.\nIzrada metodologije za medijske analize kreira se prema želji Klijenta jer smatramo da standardizovane analize ne mogu do kraja ispuniti posebne zahtjeve svakog od Klijenata. Ukoliko želite imati potpune informacije o oglašivačkim i PR aktivnostima Vaše kompanije i konkurencije naše analize će vam pružiti podatke poput broja oglasa u pojedinim izdanjama, za pojedine kompanije, veličinu testova u određenim razdobljima, komercijalnu i PR vrijednost objava, frekvenciju oglašavanja i još mnogo drugih parametara koji su bitni za Vašu organizaciju.\nPored kvantitativnih analiza, za Klijente izrađujemo i kvalitativne analize koje Vas upućuju na vrijednost i značaj u domenu odnosa s javnostima te sažetke objava u posebno urađenim tabelama sa podjelom na negativno i pozitivno vrednovane objave. Podaci iz ovih analizu predstavljaju jasno definisane indikatore koji Vas pozicioniraju u odnosu na konkurenciju u različitim vrstama medija i ciljnih grupa.\nMolimo popunite sva polja!


Neće stranačkog direktora - Društvo - Dnevni list Danas\nPočetna » Društvo » Neće stranačkog direktora\nZaposleni u OŠ "Ivo Andrić" i roditelji učenika te škole organizovali protestnu šetnju do Opštine Rakovica\nDa li je jedno radno mesto vredno sudbine 2.278 sadašnjih i budućih đaka jedne škole, pitaju se nastavnici i roditelji učenika beogradske OŠ „Ivo Andrić“, koji su peticiju sa upravo toliko potpisa predali u petak Ministarstvu prosvete, a juče i Opštini Rakovica.\n0Piše: Vesna Andrić 16. septembra 2020. 08.48 Izmenjeno: 08.49\nNi posle dvadesetak dana od dolaska nove v.d. direktorke Jelene Lucić, situacija u ovoj osmoletki se ne stišava.\nZasad ne odustaje v.d. direktorka, ali ni nastavnici i roditelji, koji traže da na mesto direktorke škole bude postavljena kandidatkinja koja je na konkursu dobila podršku Nastavničkog veća i Školskog odbora.\nReč je o nastavnici srpskog jezika ove škole Dragani Dejanović Kovačević čiji izbor je prošao sve zakonom propisane stepenice, da bi na poslednjoj, kada se očekivala saglasnost ministra prosvete Mladena Šarčevića, cela procedura pala u vodu.\nI to ne zato što je neki korak u toj proceduri bio suprotan zakonu, već je procenjeno da je Dejanović Kovačević nepodobna da bude direktorka škole.\nZaposleni i roditelji čija deca idu u „Andrić“ su ubeđeni da je u celu priču umešana politika i da lokalna samouprava pokušava da nametne partijski kadar. Smatraju da je po tom kriterijumu dovedena i nova v.d. direktorka (inače učiteljica iz susedne rakovičke škole), kao što je bio slučaj i sa prethodnom.\nIako je po zakonu izbor direktora u nadležnosti ministra prosvete, on je celu priču prebacio na navodni „kuršlus“ koji postoji između škole i lokalne samouprave, dok nastavnici tvrde da nikakvog sukoba sa opštinskim rukovodstvom do sada nije bilo.\n– Savet roditelja je predao juče peticiju Opštini Rakovica sa potpisima roditelja, zaposlenih i prijatelja škole u kojima tražimo da za direktora bude postavljena kandidatkinja koja je dobila podršku kolektiva i Školskog odbora. Tražili smo sastanak sa opštinskim rukovodstvom da vidimo u čemu je problem – kaže za Danas Aleksandra Đoković, predsednica Saveta roditelja u OŠ „Ivo Andrić“.\nNi predsednici sindikata u ovoj školi Sandri Radovanović nije jasno kakav spor škola ima sa lokalnom samoupravom.\nOna kaže da su nastavnici i roditelji u ponedeljak popodne organizovali protestnu šetnju do zgrade Opštine, ispred koje je simbolično ostavljena kopija peticije, sa više od 2.000 potpisa podrške Dragani Dejanović Kovačević.\nRadovanović dodaje da novi konkurs za izbor direktora još nije raspisan i da kolektiv škole i roditelji očekuju da se aktuelna v.d. direktorka povuče i da njeno mesto zauzme Dejanović Kovačević.\nPredsednica Saveta roditelja tvrdi da nastava u školi funkcioniše samo zahvaljujući nastavnicima.\nRoditelji smatraju da Jelena Lucić nije kompetenta za funkciju koju trenutno obavlja, zameraju joj što još nije napravljen raspored pismenih provera znanja, što nisu organizovani rasporedi za dodatnu i dopunsku nastavu…\nĐoković kaže da v.d. direktorka za sve krivicu prebacuje na nastavnike. A oni su u ponedeljak napustili sednicu Nastavničkog veća, nezadovoljni što Lucić nije rešila mnoštvo problema.\nKomentar v.d. direktorke Jelene Lucić nismo juče dobili pošto nam je u školi najpre rečeno da „ima drugu vezu“, a do zaključenja ovog izdanja Danasa se nije javila na broj telefona koji smo ostavili. Ni iz Opštine Rakovica nismo dobili odgovor zašto je predstavnicima lokalne samouprave u Školskom odboru bila sporna kandidatura Dragane Dejanović Kovačević i da li postoji problem na relaciji škola – opština, što tvrdi ministar prosvete.\ndirektor, Osnovna škola Ivo Andrić, Protesti, Roditelji, smenaBeograd\nProtest ispred opštine Rakovica za Dan škole „Ivo Andrić“\nZašto je smenjena direktorka Tehničke škole „23. maj“ u Pančevu?


Možete da kreirate SharePoint liste pomoću predložaka liste, kao što je kalendar i zadatke tako što ćete uvesti unakrsnih tabela i tako što ćete kreirati prilagođene liste. Liste možete da uključite mnoge tipove podataka, koje se kreću sa tekstom i datumima, izračunavanja zasnovana na drugim kolonama. Možete da podesite obaveštenja da biste dobijali obaveštenja ili pretplata na RSS feed za stvari koje se menjaju.\nKreiranje ili brisanje liste, morate imati barem dozvole dizajnera za lokaciju. Da biste izbrisali SharePoint listu, pogledajte članak Brisanje liste u sistemu SharePoint.\nKreiranje liste na lokaciji SharePoint Online\nAko želite da kreirate drugi tip liste iz predloška liste kao što je lista zadataka, kalendar ili vremenska osa, kliknite na aplikaciju , a ne liste, a zatim odaberite aplikaciju ili liste predložak na ekranu Sadržaj lokacije .\nKada se otvori na listi, možete da kliknete da Brzo uredite da biste dodali najčešće korišćeni kolone za sadržaj, ili idite na postavke liste da biste dodali bilo koji tip kolone.\nSharePoint Online liste se mogu koristiti za više od jednostavne liste. Možete da odaberete predložaka liste kao što su veze, kalendar, anketa, praćenje problema, objave i druge. Evo kako da kreirate drugih tipova lista.\nU ovom primeru, koristi kalendar i odabrali ugrađene kalendar aplikacije za SharePoint Online. Možda ćete videti kalendare koje ste napravili u vašoj kompaniji ili nude nezavisnog proizvođača.\nSharePoint Online vas vraća na stranici sadržaj lokacije . Pronađite aplikaciju koju ste upravo kreirali na listi sadržaj lokacije i otvorite je. SharePoint Online kreira podrazumevanu verziju aplikacije, kalendar, listu zadataka ili ono aplikaciju koju ste kreirali.\nNapomena : Neke aplikacije listu na osnovu će prikazati samo u klasičnom SharePoint režimu.\nNapomena : Ako komanda " Uređivanje " je onemogućena ili se ne pojavi, možda nemate dozvolu za uređivanje stranice.\nVažno : Neke stranice nije moguće uređivati, kao što su stranici sadržaj lokacije.\nNapomena : Ako je komanda Uredi onemogućena, možda nemate dozvolu za uređivanje stranice, obratite se administratoru.\nNapomena : Ako ne vidite karticu "Uređivanje" ili novu listu je onemogućena, možda nemate dozvole potrebne za kreiranje liste; Obratite se administratoru.\nNapomena : Ako je komanda Uredi onemogućena ili se ne pojavljuje, verovatno nemate dozvolu za uređivanje stranice.\nNapomena : Da biste kreirali listu, morate imati dozvolu za menjanje lokacije na kojoj želite da kreirate listu.\nSavet : U većini slučajeva, možete da koristite meni " Radnje na lokaciji " umesto toga da dovršite ovaj korak.\nNapomena : Podrazumevano, možete da dodate sadržaj slanjem e-pošte za diskusione table, objave, a kalendar prikazuje ako dolazne e-pošte je omogućena na lokaciji. Zadaci, projektnih zadataka i liste za praćenje problema možete poslati e-pošte osobama kada dodele stavke da biste ih, ako odlaznu poštu omogućen za lokaciju. Druge liste mogu da se omoguće administrator prilagođenim rešenjima, kao što je rukovalac e-pošte.\nKreiranje liste tako što ćete uvesti unakrsne tabele\nMožete da uštedite vreme kreiranja liste tako što ćete uvesti unakrsnu tabelu koja ima kolone i podatke koje želite za listu. Uvoz unakrsne tabele, takođe je način da biste kreirali listu bez podrazumevani naslov kolone. Dodatne informacije potražite u članku Kreiranje liste zasnovane na unakrsnoj tabeli.\nČuvanje predloška prilagođene liste\nAko ste kreirali oblik liste koji želite ponovo da, onda možete da ga sačuvate kao predložak liste. Izbor aplikacije u SharePoint sa koje možete da kreirate nove liste možete otpremiti predložak liste. Za više informacija o čuvanju predložaka liste, pogledajte članak Upravljanje predlošcima lista.\nDa biste izbrisali u biblioteci, pogledajte članak Brisanje biblioteke dokumenata u sistemu SharePoint\nKolona Možete da konfigurišete koji tip podataka liste sadrži tako što ćete dodati i brisanje kolona. Dodatne informacije potražite u članku Kreiranje kolone u SharePoint listu ili biblioteku.\nPrikazi Možete da konfigurišete način prikazivanja podataka na listi tako što ćete kreirati prikaze.\nKreiranje, promena ili brisanje prikaza na SharePoint 2013 ili 2016 liste ili biblioteke\nKreiranje, izmena ili brisanje prikaza na SharePoint 2010 listu ili biblioteku\nKreiranje ili menjanje prikaza u sistemu SharePoint 2007\nDozvole Možete da konfigurišete ko može da pristupi listu i kako mogu da urade sa liste podataka putem konfigurisanja dozvola.\nUređivanje dozvola za listu ili biblioteku na SharePoint Online i SharePoint 2016 ili u SharePoint 2013\nUređivanje dozvola za listu, biblioteku ili pojedinačnu stavku za SharePoint 2010\nUpravljanje dozvolama za SharePoint 2007 listu, biblioteku, fasciklu, dokument ili stavku liste\nKorpa za otpatke Možda ćete moći da biste oporavili izbrisane liste iz korpe za otpatke.\nVraćanje izbrisanih stavki iz korpu za otpatke kolekcije lokacija


Datum objave: 28.11.2018 15:25 | Autor: Ministarstvo finansija\nMinistar finansija, Darko Radunović i direktor EIB-a za Sloveniju, Hrvatsku i Zapadni Balkan u Evropskoj investicionoj banci, Matteo Rivellini potpisali su danas Ugovor o kreditu između Vlade Crne Gore i Evropske investicione banke, za finansiranje projekta „Program rekonstrukcije magistralnih puteva“ u Crnoj Gori, u iznosu od 40 miliona eura.\nPomenutim Projektom planirana je rekonstrukcija putnih pravaca Pljevlja – Mihajlovica, u dužini od 10 km, Barski most – Dobrakovo – Bijelo Polje, u dužini od 14,6 km, Berane – tunel Lokve – Rožaje, u dužini od 30,9 km, Lepenac – Ribarevine – Poda – Berane, u dužini od 39,8 km i Kamenovo – Petrovac – Bar, u dužini od 23,3 km. Ukupna dužina magistralnih puteva koji će se rekonstruisati sredstvima iz ovog kredita je 125 km. Realizacija projekta očekuje se u periodu 2019 – 2022. godine.\nMinistar Radunović je prilikom potpisivanja naglasio da projekat „Program rekonstrukcije magistralnih puteva“ predstavlja nastavak uspješne dugogodišnje saradnje između Evropske investicione banke i Države Crne Gore i iskazao uvjerenje da će u velikoj mjeri doprinijeti unapređenju putne infrastrukture u Crnoj Gori. Takođe, podsjetio je da se saradnja realizuje u oblasti putne i željezničke infrastrukture, komunalnih projekata, dok je za narednu godinu predviđeno da se saradnja proširi i na oblast obrazovanja.\n„Kada je riječ o samim uslovima kreditiranja, ovaj kredit, u visini od 40 miliona eura, karakteriše period otplate koji ne može biti duži od 20 godina od datuma prvog povlačenja sredstava, dok će grejs period biti maksimalno 5 godina. Kada je riječ o kamatnoj stopi, ona će biti utvrđena u momentu povlačenja sredstava što će zavisiti od uslova na tržištu. U svakom slučaju, konačni uslovi biće povoljni u skladu sa dosadašnjom saradnjom sa EIB-om“, saopštio je ministar Radunović.\nPotpisan je i Ugovor o donaciji Evropske investicione banke u iznosu od 1,5 miliona eura, za usluge nadzora nad izvođenjem radova na projektima po „Programu rekonstrukcija magistralnih puteva“.\n„Ideja nam je da u narednom periodu ozbiljno promijenimo sliku i stanje na crnogorskim putevima “, izjavio je direktor Parača i zahvalio se Vladi Crne Gore što je prepoznala izuzetno dobar program koji je uradila Direkcija za saobraćaj, i Evropskoj investicionoj banci na grantu koji će služiti kao tehnička podrška dobijanju kvalitetnog nadzora koji će pratiti realizaciju svih naših programa.\nPotpisivanju Ugovora je prisustvovala zamjenica šefa odsjeka za saradnju u Delegaciji EU u Crnoj Gori, Audrone Urbonaviciute i poručila da su potpisani Ugovori veoma važni za Crnu Goru i EU i da će se uloženim sredstvima poboljšati putna mreža. „Program će poslužiti i za rehabilitaciju reformskih prioriteta u oblasti povezivanja i unaprijediti i ohrabriti politički dijalog sa EU“, zaključila je g-đa Urbonaviciute.


Smatramo da je upravo u ovom istorijskom trenutku postojanje Ministarstva za dijasporu od velikog značaja za srpsko rasejanje širom sveta kao i za sve građane poreklom iz srpskih zemalja i one koji se osećaju privrženi Srbiji kao svojoj matičnoj zemlji.\nPosebno podržavamo Vaše napore u vezi sa očuvanjem i negovanjem srpskog jezika, kulture i verskog znanja kao temelja srpskog identiteta i obeležavanje Vidovdana kao Dana dijaspore.\nNaše dugogodišnje iskustvo pokazuje da je ozbiljno rešenje npr. nastave na maternjem jeziku za srpske đake u Nemačkoj dugoročno moguće jedino na nivou međudržavnih sporazuma, koje Srbija sa Nemačkom još nije obnovila.\nMolimo Vas da u nacrt Zakona dodate odredbu po kojoj Ministarstvo za dijasporu treba da se sastoji od pretežno nestranačkih ličnosti. Nažalost, ni nakon demokratskih promena u Srbiji nismo kroz rad Ministarstva za dijasporu osetili potrebnu neutralnost i nestranački pristup. Svedoci smo prakse po kojoj se neretko favorizuju pojedinci, pripadnici stranke koja dominira u Ministarstvu za dijasporu, što samo produbljuje postojeće podele u rasejanju i sprečava uspešno angažovanje sposobnih ljudi za rešavanje zajedničkih problema.\nNadamo se da će Ministarstvo za dijasporu kroz Vaš rad postati pouzdan i profesionalan partner srpskog rasejanja i iskreno Vas pozdravljamo.\nUdruženje Srba „Nemanja“, Bilefeld, Nemačka\n2009-02-09 - Odgovor Ministarstva za dijasporu


Značaj kvalitetno odradjenih prevodilačkih usluga - Akademija Oxford Blog\n29. avgusta 2014. 22. februara 2017. Mario Lanza Prevodi\nVelika količina prevoda, svakodnevno se radi. Neki ljudi prevode jednostavne poruke kada komuniciraju sa svojim međunarodnim prijateljima, dok drugi prevode poslovna ili pravna dokumenata. Ako prevodite neformalne poruke, možda nemate potrebe da brinete o kvalitetu prevoda. Sa druge strane, ako Vam je potrebno da imate prevod zvaničnog dokumenta, morate se uveriti da je prevod precizno i profesionalno urađen. Za prevod od takvog značaja, trebalo bi uključiti uslugu profesionalnog prevodioca.\nPrevođenje zvaničnog dokumenta nije lak posao, a to je najbolje uraditi od strane profesionalnog prevodioca. Zvanični dokument je obično napisan u složenijem jeziku, može sadržati i specifične uslove. Osim prenošenja poruke u izvornom dokumentu, prevodilac će uraditi prevod koji je bez pravopisnih, gramatičkih i strukturalnih grešaka.\nDrugim rečima, preveden dokument mora buti identičan po kvalitetu sa zvaničnim dokumentom koji je napisan na izvornom jeziku. To može uraditi samo prevodilac koji ima odlično znanje izvornog i ciljanog jezika, kao i znatno poznavanje termina koji se koriste u dokumentu.\nNeki prevodi su važniji od drugih, oni zahtevaju više veštine i brigu oko prevođenja. Ovo se posebno odnosi na medicinske prevode, prevode pravnih akata, prevode poslovne dokumentacije, finansijskih izveštaja, tehničkih prevoda i prevode naučno–istraživačkih tekstova. Ako su ove vrste prevoda urađene na pogrešan način, mogu doneti mnogo nepotrebnih problema.\nNa primer,u prevođenju medicinskih dokumenata, morate se uveriti da su svi medicinski termini, specifikacije i instrukcije koje se nalaze u dokumentima precizno prevedene iz izvornog u ciljni dokument. U ovom slučaju, greška u prevodu, može izazvati konfuziju koja može biti fatalna po pacijenta. Prevođenje pravnih dokumenata treba biti bez grešaka, jer jedna blaga greška može dovesti do ozbiljnih pravnih problema. Zapošljavanjem visokokvalitetnih prevodioca osiguraćete sebi da važna dokumenta budu tačno prevedena, eliminišući rizik od nepovoljnih posledica. Ako ste poslovni čovek i morate prevesti dokumenta za vaše inostrane poslovne partnere ili potrošače, takođe ćete morati da angažujete pouzdanog prevodioca koji će uraditi kvalitetan prevod. Prevodi koji su profesionalno napisani ne ostavljaju dobar utisak samo na vaše partnere ili kupce, već predstavljaju Vašu firmu na pravi način. Pravilno prevedena dokumentacija, takođe može sprečiti nesporazume i sporove koji mogu uzrokovati da izgubite posao. Ako predstavite poslovni ugovor sa greškom u prevodu, možete ući u probleme sa zakonom. Za takavu vrstu prevoda, potrebno je uključiti uslugu prevodioca sa dugogodišnjim iskustvom i znanjem iz zadate oblasti.


Pali su Poljaci, pali su i Rusi – Dekijeva Zvezda neumoljiva i na pripremama /video/ - 25.01.2021, Sputnik Srbija\nPali su Poljaci, pali su i Rusi – Dekijeva Zvezda neumoljiva i na pripremama /video/\nFudbaleri Crvene zvezde zabeležili su još jednu pobedu na pripremama u Antaliji, ovog puta protiv ruske Ufe. 25.01.2021, Sputnik Srbija\nfk crvena zvezda, fudbal\n© Foto : FK Crvena zvezdaFudbaleri Crvene zvezde na utakmici protiv Ufe\nFudbaleri Crvene zvezde zabeležili su još jednu pobedu na pripremama u Antaliji, ovog puta protiv ruske Ufe.\nCrveno-beli su ruskog prvoligaša savladali sa minimalnih 1:0.\nIzabranicima Dejana Stankovića bila druga pobeda na zimskim pripemama, nakon trijumfa nad poljskim Slaskom od 4:0.\nZvezda je maltene od početka do starta bila bolji rival, ali je ostala nedorečena u protivničkom šesnaestercu.\nStrelac jedinog gola na meču bio je štoper crveno-belih Nemanja Milunović, koji je iskoristio pravovremen centaršut Bena i matirao golmana ruskog tima.\nZvezda je u nekoliko navrata do kraja utakmice mogla da poveća svoju prednost, ali nije koristila svoje šanse.\nPavkov je propustio dve velike šanse, prvo u 76. minutu posle kornera, a potom posle oštrog pasa Petrovića, ali nije uspeo da primeni svoje golgeterske sposobnosti.\nCrvena zvezda: Borjan (od 66. Popović), Gajić (od 66. Srnić), Milunović (od 46. Pankov), Degenek (od 81. Stanković), Rodić (od 66. Eraković), Sanogo (od 46. Petrović), Ivanić (od 74. Odada), Kanga (od 46. Nikolić), Ben (od 66. Vukanović), Gavrić (od 81. Krstović), Falćineli (od 66. Pavkov).\nDebi u crveno-belom dresu je zabeležio mladi vezista Nikola Stanković, član generacije igrača rođenih 2003. godine.\nNaredni meč Zvezda igra 28. januara protiv Maribora, pa se tri dana kasnije sastaje sa Šahtjorom.\n► „Rekao sam Kralju – neka me pozove Bjeković da uvedem Partizan u Ligu šampiona“ /video/


Konkurs za samozapošljavanje marginalizovanih i ugroženih grupa stanovništva | RTK\nKonkurs za samozapošljavanje marginalizovanih i ugroženih grupa stanovništva\nObjavljeno: subota, 15. novembar 2014.\nGrad Kruševac i nemačka nevladina organizacija HELP, realizuju konkurs za samozapošljavanje marginalizovanih i ugroženih grupa stanovništva, sa fokusom na Romkinje. Projekat finansira švedska Agencija za međunarodni razvoj SIDA\nNa konkurs za dodelu sredstava do 2400 evra u opremi mogu konkurisati ekonomski ugrožena lica do 32 godine starosti, sa kvalitetnom poslovnom idejom, bilo da je reč o proizvodnim, uslužnim delatnostima ili poljoprivredi.\nUkupna vrednost projekta za Kruševac iznosi 115 hiljada 300 evra, a učešće lokalne samouprave je 4 hiljade 725 evra. Biće dodeljeno najmanje 30 grantova.\nRok za prijavu je 20. novembar, a dokumentacija se može preuzeti u Službi za ekonomski razvoj i investicije Gradske uprave Kruševac, kancelarija 25.\nPrethodno : Humanitarna akcija „Pomoć za Anđelu Milenković“\nSledeće : Dve knjige o sreći


U Beogradu promovisan novi BMW X6 (foto) - Sandžak Haber - Sandžačke Internet Novine\nNaslovnaMobileAutoU Beogradu promovisan novi BMW X6 (foto)\nU Beogradu promovisan novi BMW X6 (foto)\nBeograd – Novi model luksuznog terenca BMW X6, omiljenog automobila kupaca širom Evrope, stigao je i u Srbiju. U velikoj dvorani hotela Crowne Plaza, na svečanoj promociji ovog modela sinoć se okupio veliki broj ljubitelja poznatog automobilskog brenda.\nMeđu prvima je na promociju stigao Miroslav Mišković, predsednik Delta holdinga i u društvu\nŽivorada Vasića, direktora hotela Crowne plaza, sačekao početak promocije. I poznati automobilski as Andrej Kulundžić, kao i pevač i kompozitor Ognjen Radivojević našli su se među brojnim gostima, uglednim biznismenima i diplomatama.\nNovi BMW X6, naslednik jednog od globalnih tržišnih lidera u svojoj klasi, iznova je postavio standard u dizajnu, inovativnom luksuzu i perfomansama. Sa ponosom ga je zvanicama predstavio Nemanja Lazić, generalni direktor Delta Motors, zastupnika BMW Group za tržišta\n“Prema poslednjim podacima, BMW vozila imaju najveće prisustvo u Srbiji u premijum klasi.\nŠto se tiče samog vozila, slogan je ‘Bez limita. Bez konkurencije.’, koji je smislio tim iz Srbije.\nJednostavno, BMW X6 nema konkurenciju u Srbiji. A kada imate takvo vozilo, onda prodaja\nUz plesnu akrobatsku tačku, muziku i svetlosne efekte, BMW X6 je zatim predstavljen zvanicama. Atraktivan dizajn i grandiozne dimenzije automobila na prvi pogled ilustruju njegovu jačinu i sigurnost. Novi BMW X6 luksuzniji je od svog prethodnika, ima bogatiju i osnovnu i dodatnu opremu, lakši je i troši manje goriva od prve generacije ovog modela.\nBrojni gosti na svečanoj promociji iskoristili su priliku da se fotografišu pored novog BMW X6\ni da zagledaju njegovu luksuznu unutrašnjost. Nisu štedeli reči hvale i za atraktivan dizajn novog modela, osnov ekskluzivnog stila novog BMW X6.\nPrethodni tekstDesant na Prijepolje: BDZS, SDA, DPS i SNS pokušavaju da sruše vlast!\nSledeći tekstMeštani Vareva uskoro dobijaju asfalt


Radev: Ja sam bugarski general, moja stvar je Bugarska - Sputnjik Srbija\n10:22 21 Jun 2021\nRadev: Ja sam bugarski general, moja stvar je Bugarska\n17:00 14.11.2016 Preuzmite kraći link\nDonedavno sam leteo u sovjetskom borbenom avionu, na mojoj diplomi stoji američki pečat, pa ipak, ja sam bugarski general, moja stvar je Bugarska, citirali su mediji Rumena Radeva, pobednika predsedničkih izbora u toj zemlji.\nBivši general Rumen Radev, nova ličnost u bugarskoj politici, očigledno je „osvojio“ birače zalaganjem za iskorenjivaenje korupcije i jačanje bezbednosnih mera protiv priliva izbeglica.\nZapadni mediji, ipak, „brinu“ da li će njegova pobeda Bugarsku približiti Rusiji.\nSavršeno uzletanje bugarskog predsednika u MiG-u 29 (video)\nNjihova „strepnja“ zasnovana je na tome što je Radev tokom kampanje pozvao na ukidanje sankcija Rusiji i izjavio da Bugarska mora da zauzme pragmatičan stav prema ruskoj aneksiji Krima.\nZbog takvih izjava, agencija Rojters ocenjuje da će pobeda Radeva najverovatnije približiti Bugarsku Rusiji, što bi se odrazilo i na odnose sa saveznicima iz Evropske unije i NATO-a.\nRadev je prisustvovao i skupu ljubitelja Rusije na kom su cepane zastave EU i NATO-a, pa je to bio još jedan argument zapadnih medija da kažu da je bivši general proruski orijentisan.\nRumen Radev novi predsednik Bugarske\nMeđutim, ima i onih koji misle da Radev nema nameru da preorijentiše Bugarsku ka Rusiji. Jedan od njih je urednik redakcije „Dojče vele“ na bugarskom, Aleksandar Andrejev.\n„Taj utisak (da je proruski orijentisan) stvoren je zato što je on kandidat proruske Socijalističke partije i zato što je on faktički već priznao rusku aneksiju Krima. Taj utisak, međutim, vara“, tvrdi urednik redakcije „Dojče vele“ na bugarskom.\nAndrejev smatra da se „politički naivne izjave bivšeg generala o tome kome pripada Krim, kao i o neophodnosti ukidanja sankcija Rusiji, mogu objasniti isključivo njegovim odsustvom političkog iskustva“.\n„Ljudi koji ga znaju, smatraju da taj general koji se školovao u SAD i radio pri NATO-u, koji tečno govori engleski, nemački i ruski, nema nameru da preorijentiše spoljnopolitički kurs Bugarske i da je udalji od Evropske unije i NATO“, zaključuje on.


Zajednička vježba specijalaca Republike Srpske, Amerike i SIPA-e\nPripadnici Specijalne antiterorističke jedinice Ministarstva unutrašnjih poslova /MUP/ Republike Srpske u saradnji sa Kancelarijom vojnog atašea Ambasade SAD u BiH i Agencijom za istrage i zaštitu BiH (SIPA) danas su u Banjaluci realizovali zajedničku vježbu s ciljem unapređenja kapaciteta specijalnih snaga za reagovanje u svim vrstama kriznih situacija.\nVježbi, koja je za cilj imala unapređenje kapaciteta specijalnih snaga za reagovanje u svim vrstama kriznih situacija, te poboljšanje njihove međusobne komunikacije i djelovanja, prethodila je obuka, saopšteno je iz MUP-a Republike Srpske.\n"MUP Republike Srpske ostvaruje dugogodišnju saradnju sa američkim Timom za vezu snaga za specijalne operacije (SOFLE tim), kroz koju je izvršeno niz obuka za unapređenje kapaciteta Specijalne antiterorističke jedinice, a očekuje se i nastavak saradnje", navodi se u saopštenju.\nU vježbi je učestvovalo 30 pripadnika Specijalne antiterorističke jedinice MUP-a Republike Srpske, 30 pripadnika SIPA-e i šest pripadnika SOFLE tima.\nVježbi, koja je održana u prostoru kasarne "Kozara", prisustvovali direktor policije Republike Srpske Darko Ćulum, vojni ataše Ambasade SAD u BiH Majkl Tarkvinto, predstavnik EUFOR-a brigradni-general Gabor Horvat, te komandanti specijalnih jedinica MUP-a Republike Srpske i SIPA-e.\nvježba specijalci MUP RS\nKad ne rizikuju život, vježbaju i uče nove vještine\nVeterani Specijalne brigade policije\nNajbolji garant bezbednosti je MUP RS, cilj nereda uništenje Srpske


Vučić: Stvaranje velike Albanije je prijetnja, imaćemo adekvatan odgovor | Trebinje Live\nPredsjednik Srbije Aleksandar Vučić izjavio je danas da je stvaranje velike Albanije prijetnja i Srbiji i regionu i Evropi i svijetu, ali da na prijetnju ne treba uzvraćati prijetnjom i da ne treba odgovorati.\n“Moj odgovor je vi radite šta god hoćete, a mi ćemo imati dobar i adekvatan odgovor i građani ne treba zbog toga da brinu”, rekao je Vučić, upitan da prokomentariše izjavu predsjednika Alijanse za budućnost Kosova (ABK) Ramuša Haradinaja kojom najavljuje referendum za ujedinjenje s Albanijom.\nOn je rekao da bi volio da je čuo više reakcija o tome iz Vašingtona i iz Brisela i mnogih drugih centara moći u svijetu.\n"Ne daj Bože da je neko u Srbiji sa tako visoke pozicije govorio o nekim drzgim vrstama ujedinjenja na Balkanu, skoro da bi nam sancije uveli, da ne kažem, skoro da bi nas bombardovali", rekao je Vučić.\n"Dakle, oni su mnogo jaki, oni su strahovito jaki, ali nemojte da se sekirate. Sve drugo što bih rekao bilo bi previše i nepotrebno", zaključio je predsjednik Srbije.\nSrbija na korak od novog zaključavanja - Odluka o policijskom času u narednih dan-dva


Domaća rakija samo za ličnu upotrebu - Чечава.орг\nПочетна / Вијести / Одабрано БиХ - свијет / Domaća rakija samo za ličnu upotrebu\nАутор Слободан Милетић / 14. јула 2009.\nStavljanju rakijskih kotlova pod kontrolu za sada se raduju jedino veći proizvođači, koji rakiju ili vino već plasiraju za tržište, dok sitni poljoprivrednici strahuju da će im evropska regulativa, pre ili kasnije, potpuno zabraniti da peku rakiju.\nStručni saradnik za voćarstvo i vinogradarstvo u Ministarstvu poljoprivrede, šumarstva i vodoprivrede RS Saša Lalić priznaje da novi zakon nije precizno odredio dozvoljenu količinu proizvodnje „na otvorenom” i za vlastite potrebe. Napominje da domaćini i ove jeseni bez straha mogu da prave rakiju i vino, ali bez registracije ne smeju da je prodaju. Oni koji žele da prodaju domaću šljivovicu ili lozu imaće registrovane kotlove i na to će plaćati porez.\nNa pitanje kako će se kontrolisati proizvedena količina i kazniti oni koji svoju rakiju odluče da prodaju komšijama, Lalić kaže da je to vrlo teško propisati zakonom, pa će se to precizno definisati nizom podzakonskih akata. Da bi zakon uopšte zaživeo, potrebno je doneti mnoštvo pravilnika poput onog o kvalitetu, registru proizvođača, o zaštiti geografskog porijekla…\nPo Lalićevim rečima, i pored zakonskih pravila preprodaji u selima vrlo teško će se stati u kraj. Otežavajuća okolnost je i to što na nivou BiH ne postoji katastar voćnjaka i vinograda.\nOn napominje kako je novi entitetski zakon neophodan, jer se radi o vrlo osetljivoj proizvodnji, pre svega zbog zaštite potrošača.\n„Rakija može da bude lek, ali i otrov. Ovaj zakon uvodi zabranu tržišne proizvodnje za fizička lica i oštru kontrolu onoga što se proizvede i dolazi do potrošača”, napominje Lalić.\nU Udruženju poljoprivrednika RS pozdravljaju uvođenje oštrijih kontrola prodaje alkoholnih pića, ali se nadaju da će im EU po pitanju domaćih kotlova ipak „progledati kroz prste”.\n„Treba kontrolisati flaširanje, a ne spravljanje rakije i vina za vlastite potrebe”, kaže Usorac. On priznaje da je teško odrediti količinu za potrebe domaćinstva, jer nekome treba 500, a nekome pet litara. Inspektori, upozorava, mogu da reaguju samo ukoliko nekoga uhvate da puni i prodaje alkohol, a za to nema dozvolu.\nZapušteni voćnjaci i vinogradi\nAko evropska regulativa ne uništi tradiciju spravljanja domaćih alkoholnih pića, to bi mogao da uradi nemar domaćih vlasti. Naime, prema evropskim propisima BiH će ulaskom u EU moći da ima 12.000 hektara pod vinogradima, a trenutno je zasađeno tek oko 4.000. Veličina zasada od momenta ulaska BiH u EU neće moći da se povećava. Sličnu sudbinu doživeće i voćarstvo, koje je kod nas godinama zanemarivano. Tako zvanična statistika govori da u RS ima oko 59.000 hektara voćnjaka, a u stvarnosti je zasađeno jedva 5.000.\nZakon o vinu i rakiji RS propisuje stroge uslove i proizvodnje za tržište predviđa kazne za pravna lica i preduzetnike. Iznosi novčanih kazni za nepoštovanje procedura plasmana na tržište iznose od 600 do 30.000 KM.\nJugoimport želi da preuzme Zrak iz Teslića\nRukometni turnir Doboj 2009: PAOK osmi učesnik


3. mart 2014. Konferencija regionalne Mreže parlamentarnih odbora za ekonomiju, finansije i evropske integracije zemalja Zapadnog Balkana\nOtvarajući konferenciju, potpredsednica Narodne skupštine Vesna Kovač istakla je da je cilj država Zapadnog Balkana povećanje izvoza i konkurentnost. Strane investicije su izvor privrednog rasta i zato je veoma bitno da postoji odgovarajući poslovni ambijent za investiranje, navela je Kovač i dodala da je za postizanje konkurentnosti bitno raditi i na izgradnji infrastrukture i na uklanjanju administrativnih barijera za strane investicije. Potpredsednica Narodne skupštine je ocenila i da je u kreiranju ekonomske politike veoma važna uloga parlamenata i odbora nadležnih za finansije.\nNa konferenciji su, pored parlamentaraca, članova regionalne Mreže, učestvovali i stručnjaci za pitanja državne pomoći i konkurentnosti, predstavnici privrednih komora, agencija za ulaganje, ministarstava privrede, poslodavaca i investitora iz regiona Zapadnog Balkana, kao i poslanici Parlamenta Škotske, koji su predstavili iskustva i prakse Škotske po pitanju promovisanja ulaganja i konkurentnosti, i uloge parlamenta na tom polju.\nPrvog dana konferencije, razmatrana je uloga parlamenata i zakonodavstva za promovisanje ulaganja i konkurentnosti, kao i uvođenje politika za privlačenje direktnih stranih investicija i konkurentnost.\nDrugog dana konferencije, učesnici su razmatrali politike državne pomoći i subvencija za investitore na Zapadnom Balkanu, i značaj jačanja saradnje između privrednih komora, parlamentarnih odbora i vladinih agencija za promovisanje ulaganja i konkurentnosti.\nRegionalna Mreža parlamentarnih odbora za ekonomiju, finansije i evropske integracije zemalja Zapadnog Balkana nastala je 2009. godine, uz podršku Vestminsterske fondacije za demokratiju, sa ciljem unapređenja procesa parlamentarnog nadzora u parlamentima Zapadnog Balkana, jačanja regionalne parlamentarne saradnje, razmene najboljih praksi iz regiona i stvaranja održive parlamentarne mreže koja će se baviti pitanjima ekonomskog razvoja. Mrežu čini 25 odbora iz osam parlamenta Zapadnog Balkana.\nNa kraju dvodnevnog rada, učesnici konferencije usvojili su sledeće preporuke i zaključke sa konferencije, koje možete pogledati ovde.


“Vladavina zakona je u središtu demokratskih procesa u državi. U odnosima sa partnerima i saveznicima nedvosmisleno delimo uverenje da bi nam borba protiv korupcije u svim oblicima trebala biti bezuslovni prioritet.” To se navodi u zvaničnom stavu bugarskog Ministarstva spoljnih poslova o sankcijama koje je američki Stejt department, prema zakonu Magnitskog, uveo protiv bugarskih fizičkih i pravnih lica.\n„Kao strateški partneri, Bugarska i Sjedinjene Države održavaju efikasan strateški dijalog. U tom smislu, i na osnovu ustaljenih tradicija saradnje tokom godina, uvereni smo da Sofija i Vašington ostaju spremni za dijalog o svim temama od zajedničkog interesa,“ navodi se u saopštenju.\nU sredu je američko Ministarstvo finansija, Uprava za kontrolu strane imovine (OFAC) sankcionisala tri bugarske osobe zbog njihove obimne uloge u korupciji u Bugarskoj, kao i njihove mreže koje obuhvataju 64 jedinice. Uprava veruje da korupcija degradira vladavinu zakona, slabi ekonomije i ekonomski rast, podriva demokratske institucije, nastavlja sukob i lišava nevina civila osnovnih ljudskih prava, a ova akcija – do sada najveća pojedinačna akcija usmerena na korupciju – pokazuje stalne napore Ministarstva trezora da pozove na odgovornost one koji su umešani u korupciju. Američka vlada će i dalje nametati vidljive i značajne sankcije onima koji se bave korupcijom i rade na zaštiti globalnog finansijskog sistema od zloupotreba.\n„Sjedinjene Države podržavaju sve Bugare koji teže iskorenjivanju korupcije tražeći odgovornost za korumpirane zvaničnike koji podrivaju ekonomske funkcije i demokratske institucije Bugarske“, rekla je direktorka Kancelarije za kontrolu strane imovine Andrea M. Gacki. „Korupcija građanima ne samo da uskraćuje resurse, već može nagristi institucije čiji je cilj da ih zaštite. Ova oznaka u okviru Globalnog programa sankcija pokazuje da smo posvećeni borbi protiv korupcije ma gde ona bila“.\nSankcijama su obuhvaćeni Vasil Krumov Bojkov, istaknuti bugarski biznismen i oligarh; Deljan Slavčev Peevski, bivši član parlamenta; Ilko Dimitrov Željazkov, bivši zamenik šefa bugarske Državne agencije za tehničke operacije koji je imenovan u Nacionalni biro za kontrolu specijalnih obaveštajnih uređaja; i kompanije u vlasništvu ili pod kontrolom ovih pojedinaca. / ibna


Od posledica koronavirusa preminulo 18 pacijenata u poslednja 24 časa, zaraženo još 1.739 građana Srbije | Blok vesti\nOd posledica koronavirusa preminulo 18 pacijenata u poslednja 24 časa, zaraženo još 1.739 građana Srbije\nPrema zvaničnim informacijama u poslednja 24 sata u Srbiji je od posledica zaražavanja koronavirusom preminulo 18 osoba. Od poslednjeg preseka testiran je 10.471 uzorak od kojih je kod 1.739 ljudi potvrđeno prisustvo virusa.\nPrema podacima sa sajta covid19.rs u bolnicama širom nalazi se 4.034 pacijenta, a 145 je na respiratorima.\nOd početka epidemije kovid19 laboratorijski je potvrđen 397.002 građanina Srbije među 2.627.944 testirana uzorka. Ukupno je preminulo 4.038 ljudi, uz procenat smrtnosti od 1,02 odsto.\nOd 1.739 novih slučajeva infekcije koronaviusom u Srbiji, najviše je zabeleženo u Beogradu – 485, zatim u Novom Sadu 103. U Nišu je registrovano 76 novoobolelih, u Kragujevcu 58, a u Kraljevu i Užicu po 42. Slede Vranje sa 39, Šabac sa 38, Kruševac sa 36, Subotica sa 32 i Jagodina i Zrenjanin sa po 26 novoinficiranih. U Zaječaru su registrovana 22 nova slučaja, a u Velikoj Plani 20.\nPrema podacima Ministarstva za rad, zapošljavanje, boračka i socijalna pitanja koronavirusom u ustanovama socijalne zaštite i domovima za smeštaj odraslih i starih trenutno je inficirano 439 korisnika i 314 zaposlenih.\nKako se navodi, od početka epidemije izlečeno je 4.875 korisnika i 2.037 zaposlenih u tim ustanovama.\nDanas je, nakon jučerašnje pauze tokom koje su dezinfikovane sve prostorije u kojima se građani vakcinišu, nastavljena imunizacija stanovništva.\nDržavni sekretar u Ministarstvu zdravlja Mirsad Đerlek izjavio je danas da se vakcinacija nastavlja na preko 410 punktova širom zemlje i da bi broj vakcinisanih do srede mogao da pređe pola miliona.\nOn je za danas najavio i dolazak novih doza vakcine Fajzer/BionTek, kao i otvaranje novih vakcinalnih punktova, ističući da je interesovanje građana i više nego očekivano i da se trenutno preko 850.000 ljudi prijavilo za vakcinaciju.\nKada je reč o epidemiološkoj situaciji, Đerlek je rekao da ne treba širiti paniku, ali da su cifre koje smo imali i novembru i decembru ekstremne i zastrašujuće i nisu reper da kažemo da je sada odlična situacija. Naglasio je da se ove nedelje očekuje da KBC Zvezdara izađe iz kovid sistema ako se ne pogorša epidemiološka situacija.\nČlan Kriznog štaba za borbu protiv koronavirusa Predrag Kon rekao je da je u Srbiji dosad vakcinisano 450.000 ljudi što je daleko manje od broja stanovnika u Srbiji, te nije dovoljno da bi se stekao kolektivni imunitet.\n"Treba da vakcinišemo oko milion i po ljudi da možemo da kažemo da ovakvi talasi (epidemije) ne mogu da nam se ponavljaju. To je tri puta više nego što smo vakcinisali", rekao je Kon gostujući u jutarnjem programu televizije Prva.\nNaveo je da je i dalje obavezno nošenje maski u zatvorenom prostoru, a da će se to promeniti kada virus više ne bude cirkulaciji.\nImunolog Srđa Janković upozorio je danas da stav da je vakcina protiv koronavirusa štetnija od same bolesti, ni u čemu nije utemeljen, ističući da pandemija može biti zaustavljena samo globalnom imunizacijom.\nOn je rekao da su sve tri vakcine koje su registrovane u Srbiji, podjednako bezbedne i da imaju "približno" podjednaku efikasnost.\n"Sve tri su 'nežive' vakcine i sve tri mogu da nas zaštite od svakog soja virusa", rekao je Janković za televiziju Pink.\nPrevious articleMARINA MALjKOVIĆ PRED LITVANIJU: Želimo pobedu u svakoj utakmici\nNext articleBRUS LI DA MU POZAVIDI NA UDARCU Sudija gledao VAR da utvrdi je li prekršaj (VIDEO)


Preko 200 miliona fanova prati ovo takmičenje\nPrva Evrovizija održana je 24. maja u švajcarskom Luganu 1956. godine. Osmišljena je po uzoru na San Remo, a na festivalu učestvuju izvođači iz brojnih zemalja čiji su nacionalni televizijski emiteri aktivni članovi Evropske radiodifuzne unije.\nPrva Evrovizija ostaće upamćena po tome što se na njoj takmičilo samo sedam zemalja koje su izvodile po dve pesme.\nTakmičenje je poznato po lagano orkestriranoj pevljivoj pop muzici, ranije šlagerima, a u poslednjem periodu po elektro-pop i dens-pop numerama.\nŠabački vašar otišao na Evroviziju! Ko su predstavnici Moldavije koji su osvojili Srbe: Braća u odelu zasvirala užičko (VIDEO)\nNa Evroviziji je ipak izveden veliki broj pesama najraznovrsnijih žanrova na više od 50 različitih jezika, a neki učesnici su smišljali i posebne jezike ne bi li se što bolje plasirali.\nNa Evroviziji su do sada makar jednom učestvovale 52 zemlje. Svi aktivni članovi Evropske radiodifuzne unije dobijaju poziv za učešće svake godine, dok pridruženi članovi, kao što je Australija, moraju da dobiju specijalnu pozivnicu kako bi učestvovali.\nZemlje aktivnih članova moraju pripadati Evropskom radiodifuznom prostoru ili biti članovi Saveta Evrope.\nOvaj muzički festival održavan je svake godine od 1956, osim 2020. godine kada je takmičenje otkazano zbog pandemije koronavirusa. Pesma Evrovizije je 2015. godine ušla u Ginisovu knjigu rekorda kao godišnji takmičarski televizijski program koji se najduže emituje, kao i najgledaniji nesportski program na svetu, čije se procene gledanosti širom sveta procenjuju na oko 200 miliona gledalaca.\nOsim u Evropi, ovaj program je putem radija i televizije prenošen i u zemljama na svim drugim naseljenim kontinentima. Prvi put je 2015. godine šou prenošen uživo putem Jutjub kanala, a snimak takmičenja se od 2019. prikazuje na striming servisu Netfliks.\nEurosong 2022 Evrovizija 2022 Evrovizija pesma Evrovizije In corpore sano Konstrakta Ana Đurić Konstrakta torino italija delegacija srbije rekord Srbija muzika takmičenje 24sedam Portal


Podsticajne mjere za turistički potencijal – Portal Kotor\nJavni pozivom koji uključuje tri mjere predviđena je finansijska podrška koja će osnažiti razvoj lokalnih i regionalnih turističkih brendova u cilju bolje promocije Crne Gore kao destinacije, a sa stanovišta sve popularnijeg ruralnog turizma.\nPri odabiru onih kojima će sredstva biti dodijeljena prednost će imati zahtjevi koji imaju komercijalni potencijal, ali još nedovoljno kapaciteta da se nadmeću za finansijsku podršku putem kredita i fondova.\nProgram uključuje tri mjere podrške i to:\n– Organizovanje etno sajmova – ukupna opredijeljena sredstva za realizaciju ove mjere iznose 20.000,00 eura.\n– Razvoj inovativnih turističkih proizvoda u ruralnim područjima – ukupna opredijeljena sredstva za realizaciju ove mjere iznose 30.000,00 eura.\n– Unapređenje kvaliteta usluga i ponude u ruralnom turizmu – ukupna opredijeljena sredstva za realizaciju ove mjere iznose 50.000,00 eura.


Hejli saopštila odluku Amerike: Povlačimo se … | WebTribune\nObradović: Bojkot izbora jedino rešenje\nHome U FOKUSU Hejli saopštila odluku Amerike: Povlačimo se …\nPosted date: јун 19, 2018 In: U FOKUSU\nSAD se povlače iz Saveta Ujedinjenih nacija za ljudska prava, izjavila je američka ambasadorka u UN Niki Hejli.\nOna je rekla da se Vašington odlučio na taj korak pošto druge zemlje “nisu imale hrabrosti” da se priključe američkoj borbi kako bi se reformisalo to, kako je navela, “licemerno telo koje služi samo sebi”.\n“Čineći ovaj korak, želim da bude kristalno jasno da to ne znači povlačenje iz našeg angažovanja u vezi sa ljudskim pravima”, dodala je Hejli.\nGeneralna skupština UN usvojila je u ponedeljak rezoluciju u kojoj se Izrael osuđuje za nasilje u Gazi i “prekomernu upotrebu sile”, nakon što je odbijen zahtev SAD da se dokumentu doda osuda napada Hamasa na izraelsku teritoriju.\nRezolucija koje su predložile Alžir, Turska i Palestinci, usvojena je sa 120 glasova “za”, osam protiv i 45 uzdržanih.\nGlasanje protiv zahteva SAD koji je odbijen malim brojem glasova predstavlja odraz velike zabrinutosti svetskog tela koje čine 193 zemalja članica da je rezolucija koje su sponzorisale arapske i islamske zemlje jednostrana i nije čak ni pomenula Hamas koji je ispalio više od 100 raketa na Izrael.\nOd početka masovnih protesta na granici pojasa Gaze i Izraela 30. marta poginulo je više od 120 Palestinaca i više od 3.800 ih je ranjeno izraelskom vatrom.\nVelika većina mrtvih i ranjenih nije bila naoružana, tvrde zdravstveni zvaničnici u Gazi.\nUpotreba potencijalno ubojite sile protiv demonstranata je izazvala međunarodne kritike.\nIzrael međutim optužuje Hamas da pokušaje napada prikriva protestima.\nIzraelski ambssador u UN Dani Danon rekao je na vanrednom sastanku Generalne skupštine sazvanom na zahtev Palestinaca da Hamas izvodi nasilni napad na Izrael i ima za cilj da osvoji glavne gradove Haifu, Tel Aviv i Jerusalim, a da Izrael želi da osigura da se to ne desi.\nZa Palestince rezolucija je garancija da će generalni sekretar UN Antonio Gutereš u roku od 60 dana predložiti načine i sredstva da se osigura zaštita i dobrobit palestinskog civilnog stanovništva pod izraelskom okupacijom, uključujući mehanizam međunarodne zaštite.\nAlžirski ambasador Sabri Bukadum koji predstavlja arapske nacije je najpre nameravao da blokira glasanje o američkom amandmanu, rekavši da nije relevantan za rezoluciju i da takođe podriva napore na pomirenje rivalskih palestinskih frakcija Hamasa i Fataha,kao i “udaljene izglede” za obnovu mirovnih pregovora s Izraelom.\nMeđutim, njegovo nastojanje je odbijeno i amandman je usvojen sa 62 prema 58 glasova uz 42 uzdržana, ali je predsednik Generalne skupštine Miroslav Lajčak rekao da je potrebna dvotrećinska većina tako da je propao.\nAmbasadorka SAD u UN Niki Hejli se žalila, pozivajući se na drugo pravilo na osnovu koga je dovoljna samo većina glasova. Nakon kratke pauze žalba SAD je odbijena sa 66 prema 73 uz 26 uzdržanih.\nNa kraju je usvojena originalna rezolucija koju su podržali Palestinci.\nHejlijeva je potom saopštila da je “suočena s teroristima Hamasa koji rutinski huškaju na nasilje, UN donela moralno bankrotiranu presudu da je sve nedavno nasilje u Gazi krivica Izraela”.\n“Ali uobičajena praksa zatvaranja očiju za neobjektivnost protiv Izraela se menja”, ocenila je ona, istakavši da su 62 zemlje glasale za napore SAD da se istakne odgovornost Hamasa za katastrofalne uslove u Gazi.\nIzraelski ambasador je optužio antiizraelske elemente za blokiranje osude te ekstremističke islamske organizacije koja vlada Gazom.\nPalestinski ambasador Rijad Mansur apelovao je na GS pre glasanja da istakne eskalaciju nasilja u Gazi i krizu u zaštiti civila, a američki amandman označio pokušajem da se fokus skrene od “ključnog cilja zaštite civila i poštovanja međunarodnog prava”.\n“Ne možemo ćutati suočeni s najnasilnijim zločinima i kršenjima ljudskih prava koje se sistematski čini protiv našeg naroda”, rekao je Mansur.\nUsvojena rezolucija osuđuje “svaku prekomernu upotrebu sile izraelskih snaga”, posebno u Gazi i zahteva da se Izrael “uzdrži od takvh akcija”.\nOna takođe “osuđuje ispaljivanje raketa iz pojasa Gaze na izraelska civilna područja”, ali ne navodi ko ih ispaljuje.\nPalestinci su najpre tražili da gotovo identičnu rezoluciju usvoji Savet bezbednosti UN nakon pogibije Palestinaca tokom masovnih protesta na granici Gaze protiv izraelske i egipatske blokade te teritorije.\nSAD su međutim stavile veto na tu rezoluciju 1. juna, a ambasadorka Hejli ju je označila “grubo jednostranom”.\nZato su arapske i islamske zemlje odlučile da traže glasanje u Generalnoj skupštini gde nema veta.\nNa isti način su postupile u decembru kada su SAD stavile veto na rezoluciju u kojoj se poziva da američki predsednik Donald Tramp povuče priznanje Jerusalima kao glavnog grada Izraela.\nRezolucija je u GS UN usvojena sa 128 prema devet glasova, uprkos Trampovim pretnjama da će uskratiti pomoć svakoj zemlji koji glasa protiv SAD.\nMeđutim rezolucije Generalne skupštine nisu obavezujuće za razliku od onih koje usvoji Savet bezbednosti. Ipak one jesu odraz međunarodnog mišljenja i političke volje, rekao je portparol GS Brenden Varma.\nAmerička dilema: Kako izgubiti sve prijatelјe i ne uticati više ni na šta\nMračne tajne kazina, oni ne žele da ovo znate …\nŠOKANTAN TEKST “PEŠČANIKA”: Bacao je najgore kletve na Vučića, dok mu učitelj pasjaluka i grozote beše Šešelj, a sada …\nVRHUNSKO LICEMERJE: Oteli Srbiji teritoriju pa “zabrinuti” zbog prekrajanja granica\nU ponedeljak su kupili veš mašinu, u utorak nisu mogli da nađu svoje dete A ONDA SU UGLEDALI JEZIV PRIZOR


Održan Sajam zapošljavanja i obrazovanja | Područna privredna komora – Trebinje\nBy Aleksandar V 26/11/2021 Uncategorized No Comments\nU trebinjskom Domu mladih , 25. novembra 2021. godine, održan je Sajam zapošljavanja i obrazovanja. Sajam je održan u okviru projekta “Efikasno povezivanje obrazovanja i privrede: unapređenje praktične nastave u Gradu Trebinju”, koji provodi Razvojna agencija grada Trebinja TREDEA , uz podršku Fondacije Helvetas – Moja budućnost i Grad Trebinje.\nNa Sajmu obrazovanja i zapošljavanja su uključene obrazovne ustanove, institucije i poslovni subjekti koji sarađuju sa školama i posredstvom kojih se realizuje praktična nastava.\nTokom održavanja sajamske manifestacije održana su i dva tematska panela: „Uloge različitih povezanih aktera u procesu obrazovanja kvalitetnog i dobro plaćenog radnika, te značaj praktične nastave u tom procesu“ i „Zanimanja budućnosti i upisne politike“, na kojime je kao panelista učestvovao i predstavnik Komore.\nUčešće u sajmu, pored saradnje na organizovanju događaja, je uzela i Područna privredna komora Trebinje. Takođe, okviru Sajma zapošljavanja i obrazovanja Područna privredna komora Trebinje je dodijelila sertifikate za 13 mentora praktične nastave u preduzećima.


Idemo na Evroviziju ako RTS skupi novac do oktobra – Nadlanu.com\nIdemo na Evroviziju ako RTS skupi novac do oktobra\nObjavljeno 15. sep 2014. / 23:07:16\nRadio-televizija Srbije preliminarno je potvrdila učešće Srbije na jubilarnom šezdesetom Evrosongu, koji će biti održan u maju 2015. godine, u Austriji. Finansijski razlozi, zbog kojih ove godine nismo učestvovali, i dalje ostaju glavni problem.\nRTS zadržava pravo da do dozvoljenog roka od strane EBU-a (10. oktobar 2014) otkaže svoje učešće bez ikakvih konsekvenci, ukoliko do tada ne uspe da reši problem novčanih sredstava potrebnih za učestvovanje na ovom prestižnom muzičkom takmičenju.\nNačin izbora predstavnika Srbije biće naknadno utvrđen.\n– Nadamo se da ćemo 2015. godine moći da uživamo uz predstavnika Srbije u Beču i nastaviti tradiciju dobrih plasmana i uspešnih predstavljanja naše zemlje na Pesmi Evrovizije – navodi se u saopštenju RTS-a, prenosi “Mondo”.


Dodik podijelio novinare: Prvo press za medije iz RS-a, a onda za sedmu silu iz FBiH Milorad Dodik, tačnije njegov protokol je prije početka press konferencije u Istočnom Sarajevu podijelio novinare u dvije grupe kojima će se obratiti.\n11. 12. 2018. u 16:22 Klix.ba\nKako javlja reporter portala Klix.ba novinarima je saopćeno da će Dodik dati istu izjavu, ali odvojeno za medije iz RS-a i za medije iz FBiH.\nNije bilo objašnjenja zašto je to učinjeno jer u sali za press konferenciju u Administartivnom centru Vlade RS-a u Istočnom Sarajevu ima dovoljno mjesta.\nIpak, iz protokola predsjedavajućeg Predsjedništva je rečeno da se novinari mogu priključiti kojoj god grupi žele. Međutim, Dodik se prvo obratio grupi medija iz RS-a, dok su novinari iz FBiH ostali da čekaju.\nMostar: Aktivisti Ekološkog udruženja "Majski cvijet" nastavljaju borbu za očuvanje Bunskih kanala


Izvor: VOA, 26.Apr.2021, 12:46\nPredsednik Srbije Aleksandar Vučić sastao se u Briselu u ponedeljak sa predsednicim Evropske komisije Ursulom fon der Lajen, objavljeno je na instagram profilu budućnostsrbijeav. Ursula fon der Lajen na svom Tviter nalogu navela je da su razgovarali o borbi protiv koronavirusa, ekonomskog oporavku, pristupnom procesu i potrebi za napretkom po pitanju vladavine prava, dijalogu Beograda i Prištine i podršci železnici Beograd-Skoplje. Vučić je izjavio da je glavna tema njegove posete Briselu bio nastavak dijaloga Beograda i Prištine. On je kasnije popodne, na konferenciji za medije sa visokim predstavnikom EU za spoljnu politiku i bezbednost Žozepom Boreljom, rekao da je Srbija odlučna da se dijalog nastavi i da je u Brisel došao u dobroj veri da će takvu odlučnost pokazati i druga strana. Vučić je istakao da su teme razgovora bili i vladavina prava i reforme u energetskom sektoru, dodavši da je ubeđen da će u budućnosti biti učinjeno puno i da će Srbija imati bolje rezultate, preneo je FoNet. On je dodao da Srbija ima različite poteškoće, među kojima je i Kosovo, ali da je odlučila da poveća obim usklađenosti sa EU. Vučić je istakao da je naišao na plodno tle i da je dobio podršku Ursula fon der Lajen za brzu prugu do Severne Makedonije, koja bi prolazila kroz Leskovac i Vranje, što bi za Srbiju bila velika promena. Predsednik Srbije je ocenio da je ovo jedna od njegovih najboljih poseta Briselu. Borelj: Unija posvećena perspektivi regiona Žozep Borelj izjavio je danas da je Unija u potpunosti posvećena perspektivi celog Zapadnog Balkana i Srbije kao jezgru tog regiona. Borelj je rekao da je sa Aleksandrom Vučićem razgovarao o evropskom proširenju i da je naglasio da EU očekuje da Srbija ispuni zadato kada su u pitanju vladavina prava i slobods medija, dodavši da je pitanje na kojem mora da se raditi i usklađivanje spoljne politike Beograda i Brisela. Istakao je da ceni posvećenost Vučića dijalogu Beograda i Prištine i da ga je ohrabrio kako bi se došlo do pravno-obavezujućeg sporazuma, iako je svestan teškoća na tom putu. Borelj je potvrdio i da je EU zainteresovana da pomogne rekonstrukciju pruge između Srbije i Severne Makedonije, a izrazio je nadu da će se poboljšati evropska perspektiva Srbije, preneo je FoNet. Nastaviti dijalog Beograda i Prištine, zajednička spoljna politika neophona Borelj je rekao da Unija radi sve kako bi se nastavio dijalog Beograda i Prištine, dodavši da su imali razgovor sa novim premijerom Kosova i da se nada da će o dijalogu razgovarati sredinom maja. On je rekao da je za EU veoma važno da se dijalog nastavi, jer bi samo tako mogla da se razreši veoma teška situacija. Upitan o otvaranju novih poglavlja u pregovorima sa Srbijom, Borelj je rekao da je otvaranje i zatvaranje poglavlja "birokratska stvar", da su evropske integracije dug proces i da mnogo zavisi od sprovođenja reformi, pre svega od vladavine prava, dijaloga Beograda i Prištine i zajedničke spoljne politike. "Ne možete imate različitu spoljnu politiku od EU, ako želite da budete njen član", poručio je Borelj. Pred Vučićevu posetu Briselu najavljeno je da će se drugog dana radne posete sedištu EU Vučić sastati i sa izvestiocem Evropskog parlameta za Srbiju Vladimirom Bičkom i sa predsdnikom Evropskog saveta Šarlom Mišelom. Vučić je prethodno razgovarao i sa evropskim komesarom za proširenje Oliverom Vareljijem. Miroslav Lajčak, specijalni izaslanik Evropske unije za dijalog Beograda i Prištine sastao se u Briselu u nedelju sa Vučićem. Lajčak je uz fotografiju sa predsednikom Srbije u postu na Tviteru napisao da u Briselu počinje nedelja puna obaveza u vezi sa Zapadnim Balkanom. "Sastao sam se sa predsednikom Vučićem da razmatramo dijalog Beograda i Prištine. Kasnije tokom nedelje istu temu razmatraću i sa premijerom Kosova Aljbinom Kurtijem”, napisao je Lajčak - ne navodeći više detalja o razgovorima.\nBeta: Predsednik Vučić sastao se u Briselu sa Šarl Mišelom\nVučić završio dvodnevnu posetu Briselu: Za kraj večera sa Šarlom Mišelom\nPredsednik Srbije Aleksandar Vučić sastao se nešto posle 20 časova sa predsednikom Evropskog saveta Šarlom Mišelom...Mišel je za predsednika Srbije i delegaciju iz Beograda organizovao radnu večeru u u Briselu...Ovim se završava i dvodnevna poseta predsednika Srbije sedišu EU...Prethodno se...\nKurti danas u Briselu: Premijer lažne države pozvan na "raport"\nIzvor: SrbijaDanas.com, 27.Apr.2021, 08:33\nKurti danas u Briselu..Predsednik vlade privremenih prištinskih institucija Aljbin Kurti, danas će otputovati u dvodnevnu posetu Briselu, prenosi portal Reporetri...Portparol vlade privremenih institucija samouprave Perparim Krieziu, nagovestio je da će se Kurti danas i sutra sastati sa predsednikom...\n06:30: Pliškova i Sabalenka sigurne, bez iznenađenja


Uhapšen azijski El Čapo | Restart Magazin\nUhapšen azijski El Čapo\nHolandska policija je saopštila da je uhapšen navodni vođa azijske narko-kriminalne organizacije Ce Ći Lop, koji se smatra jednim od najtraženijih bjegunaca i poredi se sa meksičkim narko-bosom El Čapom Guzmanom, objavila je agencija Rojters.\nCe Ći Lop, kanadski državljanin rođen u Kini, uhapšen je po potjernici australijske policije koja vodi istragu tokom koje je ustanovljeno da je organizacija na čijem je čelu ostvarivala godišnju zaradu od trgovine drogom u iznosu od 70 milijardi dolara godišnje, prenio je Rojters.\nPredstavnik holandske policije Tomas Aling izjavio je da se prije izurečenja očekuje da se Ce najpre pojavi pred sudijom, dodavši da je osumnjičeni, bez poteškoća lišen slobode na Shiphol aerodromu u Amsterdamu.\n“Nalazio se na listi najtraženijih bjegunaca, a njegovo hapšenje je rezultat obaveštajnog rada. Reč je o čoveku kalibra El Čapa, možda čak i Pabla Eskobara“, objasnio je Alin.\n← Zarobljeni kineski rudari snabdeveni hranom dok čekaju spašavanje\nHoće da izvuku Navaljnog “iz kandži ubica” →\nSolidarnost kao imperativ za opstanak EU\nBajden u prvom razgovoru s Putinom vršio pritisak zbog Navaljnog, hakovanja, Avganistana


UNITAS fond i EU info centar pozivaju vas na predavanje “Znanjem protiv trgovine ljudima”, koje će se održati u EU info centru (Kralja Milana 7, Beograd), 16.novembra sa početkom u 11 časova.\nCilj predavanja “Znanjem protiv trgovine ljudima” jeste da se učesnici, prevashodno roditelji, upoznaju sa opasnostima koje vrebaju na Internetu, kao i o načinima zaštite dece od trgovine ljudima.\nTrgovina ljudima, prema definiciji Ujedinjenih nacija, znači vrbovanje, prevoz, transfer, smeštaj ili prihvat lica, upotrebom pretnje ili upotrebom sile, u svrhu eksploatacije. Centar za zaštitu žrtava trgovine ljudima tokom 2018. godine identifikovao je 76 žrtva trgovine ljudima u Srbiji, od čega je 71 žrtva srpske nacionalnosti. Kada je reč o svetu, pretpostavke su da je više od 40 miliona ljudi izloženo različitim oblicima eksploatacije.\nUNITAS Fond bavi se borbom protiv trgovine ljudima putem edukacije i prevencije, posebno kroz projekat „Prevencija rizika od trgovine ljudima, dece i mladih u Srbiji”, kao i podizanjem društvene svesti putem dokumentarno-igranog filma „Posmatrači”, koji je baziran na istinitim pričama.\nPozivamo vas da dođete i da saznate nešto više o ovoj temi.


Banke povećavaju provizije - NBS najavljuje uvođenje reda - Edukaplus\nBanke povećavaju provizije – NBS najavljuje uvođenje reda\nPojedine banke koriste letnju sezonu i podižu cene svojih usluga ili uvode nove provizije, pa su na primer, počele da naplaćuju slanje opomena i do 300 dinara, kažu u Udruženju za zaštitu potrošača Efektiva. U Narodnoj banci Srbije podsećaju da su izmene i dopune Zakona o platnim uslugama stupile na snagu 16. juna 2018. godine i da će primena početi istekom roka od devet meseci.\nU Efektivi je Tanjugu rečeno da banke na taj način pokušavaju da nadoknade manje prihode u prvoj polovini godine.\nNa povećanje bankarskih provizija verovatno utiče i to što će uskoro početi primena izmena i dopuna Zakona o platnim uslugama koje treba da uvedu red u oblasti bankarskih naknada.\nDejan Gavrilović iz Udruženja za zaštitu potrošača Efektiva kaže da pojedine banke koriste priliku kada je većina njihovih klijenata na odmoru i povećaju namete ili uvode nove.\n– U javnosti se ovih dana priča da pojedine banke počinju da naplaćuju proveru stanja na bankomatu, povećavaju cenu opomena koje šalju, naplaćuju transakcije putem ebankinga i slično. Sasvim je jasno i bilansi banaka to pokazuju da je pad prihoda od kamata, što je osnovna delatnost bankarskog sektora, toliki da banke pokušavaju da ga nadomeste na svaki drugi način.\n– To bi svakako bila najveća kazna za banku koja to radi. Što se tiče cena opomena, priča se da cene idu i do 300 dinara, što smatramo nepravičnom ugovornom odredbom i smatramo da banke mogu da naplaćuju opomenu, ali po realnoj ceni koštanja tog papira i njegovog slanja, ali nikako ne mogu da zarađuju na samoj opomeni – napominje Gavrilović.\nBanke su obavezne da informišu klijente o naknadama


Srbija ipak zatražila veto od Rusije na rezoluciju o genocidu u Srebrenici?\nNaslovnica Bosna i Hercegovina Srbija ipak zatražila veto od Rusije na rezoluciju o genocidu u Srebrenici?\nSrbija, BiH – Rezolucija o Srebrenici koju je Velika Britanija pripremila vjerovatno neće proći proceduru glasanja, piše “Danas“.\nTo su beogradskom listu rekli diplomatski izvori bliski Vladi Srbije, a u sjedištu UN-a u New Yorku je rečeno da nije izvjesno da će se o rezoluciji izjašnjavati Savjet bezbjednosti.\n“Uporno plasiranje jedne rezolucije čiji tekst u prethodnim konsultacijama nailazi na otpore često ne bude ni stavljen na glasanje”, rekli su za Danas diplomatski izvori bliski Vladi Srbije.\nKako je listu Danas rečeno u UN-u, neizvjesno je da li će se rezolucija naći pred Savjetom bezbjednosti ili Generalnom skupštinom. “Dokumente koje usvoji SB imaju obavezujuću snagu za zemlje članice Ujedinjenih nacija za razliku od onih koje usvoji Generalna skupština”, objašnjeno je listu Danas iz UN-a.\nMeđutim, diplomatski izvori iz Vlade Srbije tvrde da, ukoliko se rezolucija ne pojavi pred Savjetom bezbjednostiUN-a, to ne znači da će se naći u Generalnoj skupštini na usvajanje.\n“Ne znači uopšte da će se ići na Generalnu skupštinu UN. Pripreme za to su još teže od Savjeta bezbjednosti UN. Treba imati u vidu da Velika Britanija nije, kao bivša država kolonizator, nimalo omiljena na UN sceni”, tvrde sagovornici Danasa.\nOni napominju da je Srbija već neformalno tražila od Rusije da uloži veto na rezoluciju o Srebrenici u Savjetu bezbjednosti UN.\n“Ministarstvo spoljnih poslova Srbije uputiće i formalan zahtjev ministarstvu vanjskih poslova Rusije da stavi veto na rezoluciju o srebreničkom genocidu u Savjetu bezbjednosti“, tvrde diplomatski izvori bliski Vladi Srbije.\nU tom dopisu koji će Ministarstvo vanjskih poslova uputiti Rusiji biće razložen stav srpske vlade o protivljenju usvajanju rezolucije o Srebrenici, uz konstataciju da takav dokument ne doprinosi pomirenju i stabilnosti u regionu. Uz to, tvrde sagovornici lista Danas, biće zatraženo da Rusija uloži veto u Savjetu bezbjednosti UN-a.\nUpitani da li su onda istiniti navodi pojedinih beogradskih listova o tome da Rusija ima spisak uslova koji bi u tom slučaju bili ispostavljeni Srbiji, sagovornici upućeni u događaje i namjere državnog vrha u vezi sa srebreničkom rezolucijom to demantuju. Oni tvrde da bi Rusija svakako uložila veto na taj dokument jer se principijelno protivi “takvoj politici EU i SAD”.\nPrema njihovim rečima, ni Kina, država članica Saveta bezbjednosti UN-a, nema pozitivno mišljenje o tekstu rezolucije o srebreničkom genocidu. Međutim, kako kažu, neće biti potrebe da i oni reaguju, jer je zbog protivljenja Rusije već prilično jasna situacija da rezolucija ne može da prođe Savjet bezbjednosti.\nPremijer Srbije Aleksandar Vučić rekao je da se Srbija protivi tekstu rezolucije o srebreničkom genocidu, uz isticanje da Srbiju niko nije ni pitao za mišljenje. On je, međutim, na konferenciji za novinare krajem prošle nedjelje rekao da Srbija nije tražila veto od Rusije, ne precizirajući da li će to ipak učiniti.\nPojedini mediji spekulišu da je prije obraćanja novinarima, Vučić na sjednici Vlade Srbije tražio od ministara pojedinačno da kažu da li se slažu sa rezolucijom o Srebrenici. Dok pojedini izvori tvrde da je neslaganje bilo jednoglasno, dotle se u medijima pojavljuje spekulacija da su tri člana Vlade podržali rezoluciju.


Narodna banka Srbije: Pad BDP-a ove godine 1,5 odsto\nNarodna banka: Pad BDP-a ove godine 1,5 odsto\nBiznis Autor:Beta13. maj. 202011:38\nNBS smatra da će Srbija s postepenim popuštanjem mera preduzetih za zdravstvenu zaštitu ljudi u narednim mesecima uslediti oporavak, potpomognut donetim merama Vlade Srbije i NBS.\nInflatorni pritisci u Srbiji ostali su niski, čemu je doprinela puna snabdevenost tržišta robom, čak i u uslovima nagle i snažne promene u strukturi tražnje izazvane pandemijom koronavirusa, saopštila je danas Narodna banka Srbije.\n„Inflacija se od početka godine kretala u skladu s našim očekivanjima i u aprilu je iznosila 0,6 odsto medjugodišnje. Niske inflatorne pritiske potvrđuju i bazna inflacija od 1,4 odsto i usidrena inflaciona očekivanja“, navodi se u izveštaju NBS o inflaciji za maj.\nPrema proceni centralne banke, da nije donet set ekonomskih mera, pad ekonomske aktivnosti u ovoj godini u Srbiji bio bi znatno veći, a rast u 2021. skromniji.\nGuverner NBS Jorgovanka Tabaković je ukazala da, u skladu s očekivanjima NBS, i Medjunarodni monetarni fond procenjuje da će Srbija biti jedna od retkih zemalja koja će 2021. nadmašiti nivo privredne aktivnosti od pre krize.\nKako je podsetila NBS, ekonomska aktivnost u Srbiji je u prvom tromesečju 2020. godine nastavila dinamičan rast iz prethodnih godina – rast bruto domaćeg proizvoda u prva tri meseca iznosio je oko pet odsto na međugodišnjem nivou i bio je vođen daljim rastom aktivnosti u industriji i građevinarstvu, kao i u uslužnom sektoru.\nEK: U Srbiji pad BDP-a 4 odsto, iduće godine rast od 6 odsto\nkoronavirusnarodna banka srbijepad BDP


Pasztor upozorio Dačića na sve više incidenata u Vojvodini\nPredsjednik Skupštine Vojvodine Istvan Pasztor ocijenio je da je sigurnosna situacija u Vojvodini pogoršana poslije niza incidenata, od kojih su neki imali odlike međunacionalnih sukoba, objavio je u subotu novosadski "Dnevnik".\nPasztor je na to ukazao u otvorenom pismu koje uputio premijeru Srbije Ivici Dačiću, od kojega je zatražio konkretne mjere Vlade i MUP-a Srbije radi "ostvarivanja prava građana na život u sigurnom okruženju te sprječavanja međunacionalnih incidenata".\nPredsjednik Skupštine Vojvodine je podsjetio da se prošloga tjedna dogodio niz incidenata koji su narušili sigurnost građana Novog Sada, Temerina, Bečeja i Subotice i ukazao da su "strah, nesigurnost i zebnja postali dio svakodnevice Vojvodine".\n"Duboku zabrinutost izaziva činjenica da institucionalni mehanizmi zaštite osobne i imovinske sigurnosti u Vojvodini ne funkcioniraju", naveo je Pastor.\nU mjestu Temerinu su prije nekoliko dana pretučena trojica mladića mađarske nacionalnosti, od kojih jedan teže, koje je napala skupina osoba "psujući im majku mađarsku na srpskom jeziku", prenijeli su vojvođanski mediji.\nTuči u Temerinu prethodio je sukob na međunacionalnoj osnovi u Bečeju, zabilježeno je lomljenje table Slovačkog kulturnog centra, a u Novome Sadu traje "rat plakatima i grafitima" oko pitanja autonomije Vojvodine.


Crédit Agricole Serbia | Zaposlenje\nPočetna O nama Zaposlenje\nBanka stremi tome da radno okruženje maksimalno prilagodi zaposlenima\nkoji su spremni da se angažuju u ostvarivanju poslovnih rezultata, jer su upravo ti zaposleni najzadovoljniji i najuspešniji na poslu.\nPoslovno okruženje definisalo je, bolje od bilo koje HR agencije, profil ljudi koji se u njemu najuspešnije ostvaruju – to su ambiciozni, motivisani, dinamični ljudi koji odlično funkcionišu u timu i koji su spremni na stalno usavršavanje.\nOvakvi ljudi se prvenstveno stvaraju kroz razvoj relevantnih kompetenci za određene poslove, a Crédit Agricole Srbija je idealno okruženje za razvijanje upravo ovih kvaliteta. Novi trening centar je mesto gde se stvaraju bankarski lideri sutrašnjice.\nUkoliko sebe možete da zamislite u ovakvom timu, sve što treba da uradite je da nam pošaljite CV na e-mail adresu: posao@creditagricole.rs


akcija Архиве – ZoomUe\nUŽICE – Povodom obeležavanja Svetskog dana sećanja na žrtve saobraćajnih nezgoda na inicijativu učenika i profesora Tehničke škole “Radoje Ljubičić”, a uz podršku grada na Gradskom trgu upriličena je akcija pod nazivom “Zato ne...\nUŽICE-Savetovalište za žene obolele od raka dojke Jefimija organizovalo je 19. po redu uličnu akciju prodaje cveća pod nazivom “Cvet koji život znači”. Sav prihod od prodaje cveća ide u fond udruženja za finansiranje...\nNOVA VAROŠ – Donatorske kutije Udruženja „Čep za hendikep“ postavljene su nedavno u više ustanova i institucija u Novoj Varoši. Prikupljanjem čepova sa plastične ambalaže pomaže se kupovina opreme i lekova za osobe sa...\nUŽICE-Danas je podeljeno 400 sadnica javora domaćinstvima koja su se prijavila za akciju grada Užica „16 000 stabala za 16 000 ložišta“ .Akcija je jedna od mera koje se preduzimaju za smanjenje aerozagađenja. „U...\nČAJETINA – Treća po redu godišnja akcija dobrovoljnog davanja krvi održaće se u četvrtak, 20. avgusta u vremenu od 10 do 15 časova u prostorijama Udruženja penzionera u Čajetini. Akciju organizuje čajetinski Crveni krst...\nPOŽEGA-U sredu, 19. avgusta u Požegi će biti održana akcija dobrovoljnog davanja krvi. Ekipa Zavoda za transfuziju biće u prostorijama Crvenog krsta od 11 do 16 časova. Iz Službe za transfuziju apeluju na dobrovoljne...\nUŽICE- Danas u 13.30 časova u Crvenom krstu Užicu održače se akcija dobrovoljnog davanja krvi. Pozivaju se svi zdravi sugrađani koji su u mogućnosti da daju krv da se uključe u akciju.\nUŽICE-Grad Užice pokrenuo je danas akciju „16 000 stabala za 16 000 ložišta“ jednu od mera koje se preduzimaju za smanjenje aerozagađenja. U gradu ima 16000 induvidualnih ložišta ,koji su jedan od najvećih zagađivača...\nUŽICE-U četvrtak i petak, 13. i 14.juna, u terminu od 18 do 20 časova, planirana je akcija zaprašivanja komaraca na teritoriji grada Užica.


Sastanak ministara finansija EU - INFORMACIJA JE KAPITAL - Capital.ba\n02. maj. 2012. 10:16 Objavljeno u NAJAVE DOGAĐAJA, VIJESTI IZ SVIJETA\nBRISEL, Ministri finansija EU sastaće se danas u Briselu da bi riješili pitanje zahtjeva za veći kapital banaka, dok će razgovarati i o usvajanju međunarodnih smjernica u novom međunarodnom dogovoru takozvanom “Bazelu tri”.\n“Riječ je o našem međunarodnom kredibilitetu. Ne postoji tehnički razlog zašto ne bi danas trebalo da postignemo saglasnost. Naravno, uvijek je tu pitanje političke volje zemalja članica”, rekao je zvaničnik EU, koji nije želio da bude imenovan, pred početak sastanka u Briselu.\nEU je bila među zemljama članicama grupe G20 koje su usvojile pravila iz “Bazela tri” u novembru 2010. godine u sklopu napora da se izbjegne buduća ekonomska kriza zbog banaka i da se smanji potreba za finansijsku pomoć ugroženim državama.\nU središtu “Bazela tri” jeste zahtjev da banke imaju veći kapital kako bi bile otpornije prilikom izbijanja krize i ekonomskih padova.\nEvropska komisija, koja je izradila nacrte prijedloga o kojima će razgovarati ministri, pokušava da se izbori sa optužbama da će “razblažiti” standarde “Bazela tri”.\nEvropski komesar za unutrašnje tržište Mišel Barnije rekao je novinarima da će osporiti svaku sličnu tvrdnju i da su prijedlog Evropske komisije i navedeni tekst u potpunosti u skladu sa “Bazelom tri”.\nIzmeđu Evropske komisije i zemalja članica EU takođe postoje nesuglasice o tome koliko će kapitala države članice moći da zahtijevaju od banaka.\nPojedine diplomate ističu da ne očekuju da će danas biti postignut bilo kakav dogovor, ali su izrazili uvjerenje da će sastanak otvoriti put za sporazum na redovnom sastanku ministara finansija EU 15. maja.\nNa dnevnom redu ministara finansija naći će se i tema ko bi trebalo da bude na čelu Evropske banke za obnovu i razvoj (EBRD), čiji predsjednik treba da bude izabran krajem maja.\nKljučne riječi: bazel tri, brisel, ebrd, eu, ministri finansija, misel barnije, top\nPrvi radni sastanak novog šefa Evrogrupe\nBrisel odmrzava sredstva Budimpešti\nNa pomolu zajednička bankarska supervizija